<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000046">O-000046/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96674">Anna Maria Corazza Bildt</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="1913">Evelyne Gebhardt</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000046">Vec: Čo si predstaviť pod potravinami "miestnej výroby"?</OBJECT><CONTENT><PARA>V súčasnosti sa spotrebitelia čoraz viac zaujímajú o nákup výrobkov, ktoré nesú označenie „miestnej výroby“, „vyrobené neďaleko“, „v nulovej vzdialenosti“ a podobné. Keďže však neexistuje vymedzenie alebo spoločný výklad toho, čo „miestny“ presne znamená, rozsiahle využívanie podobných označení v potravinárskom odvetví vytvára v celej EÚ nejasnosti a mohlo by byť pre spotrebiteľov zavádzajúce.</PARA><PARA>Vzniká naliehavá potreba objasniť význam pojmu „miestna výroba“ a zabezpečiť jeho riadnu interpretáciu, aby sa zaručila transparentnosť a zabránilo sa podvádzaniu spotrebiteľov.</PARA><PARA> Preto sa pýtame Komisie: týka sa tento pojem počtu kilometrov deliacich miesto výroby od miesta predaja? Znamená to, že výrobca a predajca sa nachádzajú v tej istej obci, v tom istom regióne alebo v tej istej krajine? Môže sa označenie „miestnej výroby“ v niektorých prípadoch týkať aj cezhraničného predaja v rámci EÚ? V skutočnosti môže nakupovanie hneď za hranicami byť niekedy bližší a k životnému prostrediu šetrnejší spôsob než napríklad nákup v tej iste krajine. Ide len o otázku vzdialenosti alebo zaváži aj výrobná metóda, napríklad ručná výroba verzus priemyselná výroba, malé podniky verzus väčšie? Mali by byť všetky zložky výrobku miestneho pôvodu alebo iba hlavná surovina? Má Komisia v úmysle v tejto súvislosti vykonať analýzu situácie v jednotlivých členských štátoch? Poskytne Komisia pokyny pre vymedzenie pojmu „miestna výroba“ a kritérií pre používanie tohto označenia, a tak zabezpečí, aby mohli spotrebitelia prijímať slobodné a uvedomelé rozhodnutia na základe jasných a správnych informácií? Ako mieni Komisia postupovať, aby zabezpečila, aby pojem „miestnej produkcie“ neviedol k potravinovému nacionalizmu alebo nebol v rozpore s duchom vnútorného trhu? </PARA></CONTENT></QUEST>