<s:Motion s:lg="SK" s:type="RE" xmlns:s="http://www.europarl.europa.eu/Sipade"><s:Cover><s:Date>8.3.2010</s:Date><s:Ref>B7-0180/2010</s:Ref><s:Blk-Title-Cover><s:Title-Type>NÁVRH UZNESENIA</s:Title-Type><s:Title-NextTo><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">predložený na základe otázky na ústne zodpovedanie <s:anchor s:id="1" s:family="DOC-B" s:type="B7" s:year="2010" s:number="0020">B7&#8209;0020/2010</s:anchor></p>
</s:Title-NextTo><s:Title-Recueil><p s:margin-bottom="12pt" s:margin-left="70.9pt" s:margin-right="0pt" s:margin-top="0pt">v súlade s článkom 115 ods. 5 rokovacieho poriadku</p>
</s:Title-Recueil><s:Title><p s:margin-bottom="24pt" s:margin-left="70.9pt" s:margin-right="0pt" s:margin-top="0pt">o transparentnosti a stave rokovaní o ACTA</p>
</s:Title><s:Blk-Author><p s:margin-bottom="0pt" s:margin-left="70.9pt" s:margin-right="0pt" s:margin-top="0pt"><span s:font-weight="bold"><s:Author s:id="96650">Lothar Bisky</s:Author>, <s:Author s:id="96646">Helmut Scholz</s:Author>, <s:Author s:id="28117">Jim Higgins</s:Author>, <s:Author s:id="96821">Rui Tavares</s:Author>, <s:Author s:id="96748">Cornelis de Jong</s:Author>, <s:Author s:id="28134">Eva-Britt Svensson</s:Author>, <s:Author s:id="96735">Patrick Le Hyaric</s:Author>, <s:Author s:id="28215">Jacky Hénin</s:Author>, <s:Author s:id="96858">Marie-Christine Vergiat</s:Author></span></p>
</s:Blk-Author><s:Body s:type="POL-GROUP" s:id="2950"><p s:margin-bottom="0pt" s:margin-left="70.9pt" s:margin-right="0pt" s:margin-top="0pt">v mene skupiny GUE/NGL</p>
</s:Body>
</s:Blk-Title-Cover><s:Num-PE>PE439.696v01-00</s:Num-PE></s:Cover><s:Section><s:Ref>B7&#8209;0180/2010</s:Ref><s:Title-Section><p s:margin-bottom="36pt" s:margin-left="0pt" s:margin-right="0pt" s:margin-top="0pt"><span s:font-weight="bold">Uznesenie Európskeho parlamentu o transparentnosti a stave rokovaní o ACTA</span></p>
</s:Title-Section><p s:margin-bottom="12pt" s:margin-left="0pt" s:margin-right="0pt" s:margin-top="0pt"><span s:font-style="italic">Európsky parlament</span>,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoje uznesenie z 9. februára 2010 o revidovanej rámcovej dohode medzi Európskym parlamentom a Komisiou na ďalšie legislatívne obdobie<s:footnote><p s:margin-bottom="0pt" s:margin-left="0pt" s:margin-right="0pt" s:margin-top="0pt"> Prijaté texty, <s:anchor s:id="2" s:family="TA" s:type="P7-TA" s:year="2010" s:number="0009">P7_TA(2010)0009</s:anchor>.</p>
</s:footnote>,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoje uznesenie z 11. marca 2009 o prístupe verejnosti k dokumentom Európskeho parlamentu, Rady a Komisie (prepracované znenie), ktoré treba považovať za pozíciu Parlamentu v prvom čítaní<s:footnote><p s:margin-bottom="0pt" s:margin-left="0pt" s:margin-right="0pt" s:margin-top="0pt"> Prijaté texty, <s:anchor s:id="3" s:family="TA" s:type="P6-TA" s:year="2009" s:number="0114">P6_TA(2009)0114</s:anchor>.</p>
</s:footnote>,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na svoje uznesenie z 18. decembra 2008 o vplyve falšovania na medzinárodný obchod<s:footnote><p s:margin-bottom="0pt" s:margin-left="0pt" s:margin-right="0pt" s:margin-top="0pt"> Prijaté texty, <s:anchor s:id="4" s:family="TA" s:type="P6-TA" s:year="2008" s:number="0634">P6_TA(2008)0634</s:anchor>.</p>
</s:footnote>,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na stanovisko európskeho dozorného úradníka pre ochranu údajov z 22. februára 2010 k súčasným rokovaniam Európskej únie o obchodnej dohode o boji proti falšovaniu (ACTA),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na Chartu základných práv Európskej únie, a najmä na jej článok 8,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na smernice Európskeho parlamentu a Rady 95/46/ES a 2002/58/ES týkajúce sa spracovávania osobných údajov a ochrany súkromia v sektore elektronických komunikácií, naposledy zmenené a doplnené smernicou Európskeho parlamentu a Rady 2009/136/ES z 25. novembra 2009,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na smernicu Európskeho parlamentu a Rady 2000/31/ES z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (smernica o elektronickom obchode),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 218 ZFEÚ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na otázku z 24. februára 2010 predloženú Komisii o transparentnosti a stave rokovaní o ACTA (<s:anchor s:id="5" s:family="OQ" s:type="O" s:year="2010" s:number="0026">O-0026/2010</s:anchor> – <s:anchor s:id="6" s:family="DOC-B" s:type="B7" s:year="2010" s:number="0020">B7-0020/2010</s:anchor>),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">–   so zreteľom na článok 115 ods. 5 a článok 110 ods. 2 rokovacieho poriadku</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">A. keďže USA, Japonsko, EÚ a niektoré ďalšie krajiny začali v roku 2008 rokovania o novej mnohostrannej dohode zameranej na posilnenie presadzovania práv duševného vlastníctva a na potláčanie falšovania a pirátstva (Obchodná dohoda o boji proti falšovaniu – ACTA),</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">B.  so zreteľom na potrebnosť boja proti falšovaniu a ochrany určitých práv, ktoré však nemôžu mať prednosť pred ľudskými právami a základnými slobodami, ktoré sú základnými princípmi našej spoločnosti a demokracie; so zreteľom na rôzne oblasti, na ktoré sa rokovacie strany pri svojich rokovaniach zameriavajú, a na skutočnosť, že rokujú v utajení,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">C. keďže Parlament vo svojej správe z 11. marca 2009 vyzval Komisiu, „aby okamžite sprístupnila verejnosti všetky dokumenty týkajúce sa prebiehajúcich medzinárodných rokovaní o Obchodnej dohode o boji proti falšovaniu (ACTA)“,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">D. keďže Komisia sa 27. januára 2010 zaviazala užšie spolupracovať s Parlamentom na základe podmienok uvedených v jeho uznesení z 9. februára 2010 o revidovanej rámcovej dohode s Komisiou, v ktorom žiadal okamžité a úplné informovanie Parlamentu v každej etape rokovaní o medzinárodných dohodách, najmä o obchodných veciach, ako aj iných rokovaní, ktorých sa týka postup súhlasu, aby sa plne uplatnil článok 218 ZFEÚ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">E.  keďže Komisia je ako strážca zmlúv povinná dodržiavať <span s:font-style="italic">acquis communautaire</span>, keď rokuje o medzinárodných zmluvách s vplyvom na právne predpisy v EÚ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">F.  keďže podľa uniknutých dokumentov sa rokovania o ACTA týkajú okrem iného pripravovaných právnych predpisov EÚ o presadzovaní práv duševného vlastníctva (COD/2005/0127 – smernica o trestnoprávnych opatreniach na zabezpečenie dodržiavania práv duševného vlastníctva) a tzv. telekomunikačného balíka a neriadia sa platnými právnymi predpismi EÚ o elektronickom obchode a ochrane údajov,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">G. keďže pokračujúce úsilie EÚ o harmonizáciu opatrení na presadzovanie práv duševného vlastníctva by sa nemalo obchádzať prostredníctvom obchodných rokovaní, ktoré stoja mimo bežných postupov rozhodovania v EÚ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">H. keďže je veľmi dôležité zabezpečiť, aby sa opatrenia na presadzovanie práv duševného vlastníctva rozvíjali tak, aby sa nebránilo inovácii alebo hospodárskej súťaži, neoslabovali obmedzenia práv duševného vlastníctva ani ochrany osobných údajov, neobmedzoval voľný tok informácií a neprimerane nezaťažoval zákonný obchod,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">I.   keďže akákoľvek dohoda o ACTA, ktorú Európska únia dosiahne, musí byť v súlade s právnymi záväzkami, ktorým EÚ podlieha v súvislosti s ochranou súkromia, slobodou prejavu a predpismi o ochrane údajov a ktoré sú stanovené najmä v smernici 95/46/ES, smernici 2002/58/ES a v judikatúre Európskeho súdu pre ľudské práva a Súdneho dvora EÚ,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">J.   keďže činnosť Únie na medzinárodnej scéne by sa mala riadiť zásadou univerzálnosti a neoddeliteľnosti ľudských práv a základných slobôd,</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">1.  hoci podporuje posilňovanie boja proti skutočnému falšovaniu, kriticky poukazuje na nedostatok transparentnosti a demokratickej legitimity rokovaní o ACTA a odmieta skutočnosť, že o ACTA sa rokuje v utajení pod vedením USA, Japonska, EÚ a niektorých ďalších priemyselne vyspelých krajín a bez právneho základu na strane EÚ, a vyslovuje sa proti rokovaniam, ktoré sú vyjadrením nového zámeru rozšíriť rozsah a náklady práv duševného vlastníctva s cieľom umožniť obchodným záujmom vytvárať ešte väčšie zisky;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">2.  odmieta použitý nedemokratický postup a správanie Rady a Komisie voči Európskemu parlamentu a občanom Európskej únie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">3.  odmieta vypočítavú voľbu strán nerokovať prostredníctvom WIPO, ktorá disponuje ustálenými štruktúrami pre informovanie a konzultovanie verejnosti;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">4.  vyzýva Komisiu, aby sa nezúčastňovala na žiadnych rokovaniach, ktoré nie sú inkluzívne, mnohostranné, nepodliehajú parlamentnej a verejnej kontrole a ktoré náležite nezapájajú rozvojové krajiny do rokovaní, ktoré ovplyvňujú ich rozvoj;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">5.  zastáva názor, že neexistujú legitímne argumenty proti poskytnutiu informácií, pokiaľ ide o medzinárodné rokovania o presadzovaní práv duševného vlastníctva alebo podobné otázky, ktoré sú legislatívneho charakteru a majú vplyv na základné práva;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">6.  žiada Komisiu, aby umožnila Parlamentu prístup k všetkým primárnym textom týkajúcim sa ACTA, najmä k mandátu na rokovania o ACTA, ktorý vydala Rada, zápisniciam z rokovacích schôdzí o ACTA, návrhom kapitol ACTA a pripomienkam účastníkov rokovaní o ACTA k návrhom kapitol;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">7.  pripúšťa, že okrem toho, že existuje jasný právny záväzok informovať Parlament, by dokumenty o ACTA mali byť k dispozícii aj širokej verejnosti v EÚ a v ďalších krajinách, ktoré sa na rokovaniach zúčastňujú; chápe širokú verejnú kritiku tajnosti rokovaní o ACTA ako jasný signál politickej neudržateľnosti zvoleného postupu rokovaní;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">8.  vyzýva Komisiu, aby okamžite verejne odsúdila neformálne a nezákonné vnútorné dohody o dôvernej povahe priebehu rokovaní a náležite informovala Parlament o svojich iniciatívach v tomto smere; očakáva od Komisie, že tak urobí ešte pred ďalším kolom rokovaní na Novom Zélande v apríli 2010 a požiada o zaradenie otázky transparentnosti do programu tohto rokovania;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">9.  vyzýva Komisiu, aby ešte pred tým, ako sa EÚ dohodne na konsolidovanom texte dohody ACTA, rešpektovala základné práva a uskutočnila hodnotenie vplyvu vykonávania dohody ACTA na tieto práva a ochranu údajov, pokračujúce úsilie EÚ o harmonizáciu opatrení na presadzovanie práv duševného vlastníctva a na elektronický obchod, ako aj hodnotenie možného vplyvu tejto dohody na základné práva a dodržiavanie zásad právneho štátu v tretích – najmä rozvojových – krajinách, a aby výsledky tohto hodnotenia včas konzultovala s Parlamentom;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">10. odmieta rokovania, ktoré by obmedzili riadny právny postup alebo akýmkoľvek spôsobom oslabili záruky základných práv tak, ako sa ustanovujú v Európskom dohovore o ľudských právach;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">11. domnieva sa, že akákoľvek dohoda musí zahŕňať právo preskúmania súdom predtým, ako sa niekomu odoprie prístup k internetu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">12. nazdáva sa, že stíhanie prípadných narušení autorských alebo patentových práv by malo byť vo výhradnej súdnej právomoci vnútroštátnych súdnych orgánov a že takéto právomoci by sa nemali udeľovať administratívnym orgánom alebo stranám zastupujúcim súkromné záujmy;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">13. domnieva sa, že uloženie alebo navrhnutie trestnoprávnych postihov tam, kde sú už zavedené občianskoprávne opatrenia, by nemalo vo všeobecnosti brániť prenosu technológií a hospodárskej inovácii tým, že sa budú zvyšovať náklady a riziko pre výrobcov a dovozcov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">14. trvá na tom, že právo na súkromie a ochranu údajov pri digitálnej komunikácii by sa malo dodržiavať a nemalo by sa podriaďovať menej zásadným právam;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">15. domnieva sa, že akákoľvek dohoda zameraná na posilnenie cezhraničných zadržaní a kontrol tovaru by bola na úrok všeobecného prístupu k zákonným a bezpečným liekom vrátane generík;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">16. nazdáva sa, že akákoľvek dohoda o zákaze technológií proti obchádzaniu opatrení by vo všeobecnosti nemala obmedziť slobodu prejavu a právo na slobodnú tlač, ani právo na informácie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">17. berie na vedomie ubezpečenie Komisie, že akákoľvek dohoda ACTA bude obmedzená na presadzovanie jestvujúcich práv duševného vlastníctva bez toho, aby bol dotknutý rozvoj hmotného práva duševného vlastníctva v Európskej únii; akýkoľvek potenciálny súhlas s dohodou ACTA podmieňuje plným dodržiavaním tohto ubezpečenia;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">18. odmieta akékoľvek opatrenie, ktoré by zahŕňalo rozsiahle sledovanie používateľov internetu a internetovej komunikácie a ktoré by ukladalo poskytovateľom internetového pripojenia povinnosť prijať politiku odpojenia podľa zásady trikrát a dosť s posilnenou reakciou; vyzýva Komisiu, aby navrhla opatrenia na boj proti falšovaniu s ohľadom na právo súkromia, dôvernosť korešpondencie a ochranu osobných údajov; pripomína, že treba dodržiavať a zaručiť nestrannosť internetu;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">19. naliehavo vyzýva Komisiu, aby zabezpečila, aby uplatňovanie ustanovení ACTA – najmä ustanovení o postupoch uplatňovania autorského práva v digitálnom prostredí – bolo v plnom súlade s literou a duchom <span s:font-style="italic">acquis communautaire</span> a aby nezahŕňalo „samoregulačné“ opatrenia zavedené súkromnými spoločnosťami mimo rámca demokratických rozhodovacích procesov;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">20. zdôrazňuje, že súkromie a ochrana údajov sú kľúčovými hodnotami Európskej únie uznanými v článku 8 Európskeho dohovoru o ľudských právach a v článkoch 7 a 8 Charty základných práv Európskej únie a treba ich rešpektovať vo všetkých politikách a predpisoch prijatých EÚ v súlade s článkom 16 ZFEÚ;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">21. vyjadruje veľmi vážne obavy zo skutočnosti, že EÚ dlhé roky rokovala o medzinárodných obchodných dohodách s významnými obchodnými partnermi, ktoré zahŕňali aj mnohé opatrenia v rozpore so zásadami demokracie; využije všetky prostriedky a postupy, aby zaručil ich dodržiavanie;</p>
<p s:margin-bottom="12pt" s:margin-left="17.85pt" s:margin-right="0pt" s:margin-top="0pt" s:text-indent="-17.85pt">22. poveruje svojho predsedu, aby toto uznesenie postúpil Rade, Komisii a vládam a parlamentom partnerov v rokovaniach o ACTA.</p>
</s:Section></s:Motion>