<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0032">O-0032/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4303">Helmuth Markov</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0032">Vec: Posledný vývoj v bilaterálnych obchodných vzťahoch s Čínou</OBJECT><CONTENT><PARA>Čínska ľudová republika v roku 2006 predbehla Spojené štáty a stala sa najväčším zdrojom dovozu do EÚ, zatiaľ čo obchodný deficit EÚ s Čínou narástol na 128 mld. eur. V januári 2007 začali rokovania o novej dohode o partnerstve a spolupráci (PCA) a nasledujúci mesiac Komisia uverejnila štúdiu, podľa ktorej pre vývozcov z EÚ jestvujú veľké príležitosti v oblastiach ekologických výrobkov, obchodných služieb a výrobkov s vysokou hodnotou. Štúdia však tiež dospela k záveru, že vývozcovia z EÚ sa pri snahe o vstup na čínsky trh stretávajú s veľkými prekážkami, ako aj slabou ochranou ich práv duševného vlastníctva.</PARA><PARA>Mohla by Komisia v tejto súvislosti: <BRK/></PARA><PARA>opísať posledný vývoj v rokovaniach   o novej PCA a očakávaný časový plán? <BRK/></PARA><PARA>zabezpečiť v súlade   s článkom 19 rámcovej dohody medzi Európskym parlamentom a Komisiou,   aby boli Parlamentu počas trvania rokovaní poskytované „včasné a jasné   informácie“ a najmä aby mu bola postúpená prijatá vyjednávacia smernica? <BRK/></PARA><PARA>vysvetliť, ako zamýšľa   v rámci rokovaní o PCA a v rámci WTO riešiť absenciu vysokej úrovne   ochrany ľudských práv a primeraných environmentálnych, sociálnych a   bezpečnostných noriem v Číne, a tiež svoj navrhovaný prístup k čínskym   deformáciám svetového trhu s prírodnými zdrojmi? <BRK/></PARA><PARA>vysvetliť, aké kroky   podniká na zlepšenie prístupu na trh pre vývozcov z EÚ; ako navrhuje   bojovať proti nepodloženým obvineniam z problémov s bezpečnosťou európskych   výrobkov, keď sa zdá, že niektoré z nich boli podnietené verejnými orgánmi;   a, vzhľadom na rozhodnutie USA o začatí postupov na urovnávanie sporov   vo WTO týkajúcich sa ochrany a vynucovania práv duševného vlastníctva   v Číne, aké opatrenia zamýšľa prijať na zabezpečenie toho, aby európsky   priemysel aj naďalej netrpel veľké škody v dôsledku falšovania a pirátstva? <BRK/></PARA><PARA>poskytnúť hodnotenie   pokroku Číny smerom k splneniu podmienok stanovených EÚ vo vzťahu k jej   žiadosti o štatút trhového hospodárstva?</PARA></CONTENT></QUEST>