<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000136">O-000136/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>v mene <COMMITTEE COMMID="2878">Výboru pre petície</COMMITTEE></TI-AUTHOR></TI><OBJECT OBJID="OBJ000136">Vec: Sloboda nezdružovania sa (petícia 0901/2008)</OBJECT><CONTENT><PARA>V roku 2008 Švédska kresťanská únia vlastníkov podnikov predložila petíciu (0901/2008), v ktorej uviedla, že jej členovia sa stali terčom hrozieb a zastrašovania, pretože z náboženských dôvodov odmietali podpísať kolektívne dohody, ktoré uzatvorili švédske odbory. Predkladatelia petície poukazovali na to, že dané podniky spĺňali všetky zákonné požiadavky a poskytovali pracovné podmienky, ktoré boli rovnaké alebo ešte lepšie ako inde. </PARA><PARA>Predkladatelia petície argumentovali tým, že odbory vo Švédsku postupujú neprimerane tvrdo a že sloboda nezdružovania sa je individuálnym právom, ktoré má rovnakú váhu ako sloboda združovania sa. </PARA><PARA>Toto právo je prejavom rešpektovania slobody nezapájať sa do kolektívnych združení alebo kolektívnych zmlúv z náboženských dôvodov (negatívna sloboda združovania sa). Predkladatelia petície sa domnievajú, že negatívna sloboda združovania sa je absolútna a je potrebné ju chrániť.</PARA><PARA>– Súhlasí Komisia s tým, že negatívna sloboda združovania sa je základným a absolútnym právom podľa zmlúv a iných relevantných dohovorov a dohôd, ktoré sú platné v členských štátoch EÚ?</PARA><PARA>– Súhlasí Komisia s tým, že negatívna sloboda združovania sa je rovnako dôležitá ako pozitívne právo na združovanie sa a je potrebné ju chrániť?</PARA><PARA>– Domnieva sa Komisia, pokiaľ ide o slobodu nezdružovania sa, že švédske pracovnoprávne predpisy sú v súlade s literou a duchom zmlúv a iných relevantných dohovorov a dohôd, ktoré sú platné v členských štátoch EÚ?</PARA></CONTENT></QUEST>