<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0066">O-0066/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="1952">Jan Marinus Wiersma</PERSON> a <PERSON ID="28279">Justas Vincas Paleckis</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0066">Vec: Zhodnotenie dialógu medzi EÚ a Bieloruskom po šiestich mesiacoch</OBJECT><CONTENT><PARA>1. S cieľom pomôcť zadefinovať požiadavky EÚ na šesťmesačné obdobie dočasného pozastavenia cestovných obmedzení uvalených na určitých predstaviteľov Bieloruska v októbri 2008 boli vytvorené viaceré kritériá. Aký pokrok dosiahla vláda Bieloruska v týchto oblastiach:</PARA><PARA>– reforma volebných právnych predpisov Bieloruska s cieľom zaručiť zastúpenie opozičných poslancov vo volebných komisiách na všetkých úrovniach a zabezpečiť transparentnosť a zodpovednosť za sčítanie hlasov;</PARA><PARA>– zabezpečenie rovnakých práv pre všetky druhy médií zrušením zákazu šírenia nezávislých tlačových médií prostredníctvom štátom vlastnených distribučných sietí „Sayuzdruk“ (systém kioskov) a prostredníctvom bieloruskej štátnej pošty „Belposhta“; zrušenie článkov 367, 368, 369, 369-1 trestného zákonníka, ktoré sa často zneužívajú na prenasledovanie novinárov za ich profesionálnu činnosť;</PARA><PARA>– zaručenie slobody združovania a zhromažďovania zrušením článku 193-1 trestného zákonníka, ktorý stanovuje trestnoprávnu zodpovednosť za činnosť v mene neregistrovaných verejných združení, politických strán a nadácií;</PARA><PARA>– zaručenie politických práv a slobôd ukončením praxe politicky motivovaného prepúšťania z práce a z univerzít; zastavenie prenasledovania študentov, ktorí boli kvôli svojmu občianskemu postoju vylúčení z univerzít, za to, že sa vyhýbajú vojenskej službe </PARA><PARA>2. Rada sa rozhodla do konca deväťmesačného obdobia vykonať hĺbkovú revíziu obmedzujúcich opatrení týkajúcu sa ďalšieho pozastavenia sankcií vízových obmedzení a – pokiaľ sa situácia v Bielorusku bude aj naďalej vyvíjať pozitívne, je pripravená zvážiť možnosť zrušenia vízových obmedzení.</PARA><PARA>Aké konkrétne kritériá a referenčné hodnoty musí bieloruská strana dodržať pri liberalizácii politického a sociálneho života v krajine, aby sa zvážilo zrušenie obmedzujúcich opatrení?</PARA><PARA>3. Aké stimuly by bola Komisia pripravená ponúknuť bieloruskej strane s cieľom podporiť pokrok smerom k demokracii, ľudským právam a právnemu štátu? Zvažuje Komisia plán činností, ktoré by urýchlili postup reintegrácie Bieloruska do európskej rodiny demokratických národov?</PARA><PARA>4. Plánuje Komisia posilniť delegáciu EK v Bielorusku zvýšením počtu zamestnancov a pridelením väčšej zodpovednosti za vykonávanie politík EÚ voči Bielorusku tímu EK v Minsku?</PARA><PARA>5. Zvažuje Komisia aktívne sa zapojiť do verejného dialógu a informačnej kampane, v rámci ktorých by bieloruskej verejnosti a kľúčovým záujmovým skupinám prostredníctvom médií, výmen, konferencií a seminárov objasnila výhody európskej integrácie pre Bielorusko?</PARA></CONTENT></QUEST>