<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0165">O-0165/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="34234">Antonyia Parvanova</PERSON>, <PERSON ID="97076">Corinne Lepage</PERSON>, <PERSON ID="97131">Giommaria Uggias</PERSON>, <PERSON ID="96825">Norica Nicolai</PERSON>, <PERSON ID="4554">Chris Davies</PERSON>, <PERSON ID="37324">Adina-Ioana Vălean</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0165">Vec: Jedovatý červený kal v Maďarsku </OBJECT><CONTENT><PARA>Dňa 4. októbra 2010 sa v maďarskej obci Ajka pretrhla priehrada nádrže továrne na výrobu hliníka a mohutná vlna červeného kalu zaplavila mestá a dediny v oblasti, pričom o život prišlo najmenej deväť ľudí, mnohé ďalšie osoby boli zranené a boli spôsobené škody na životnom prostredí a zdraví ľudí v susedných krajinách, cez ktoré preteká Dunaj, pričom ich rozsah zatiaľ nie je možné posúdiť. Mohla by Komisia v súvislosti s touto katastrofou odpovedať na tieto otázky: </PARA><PARA>1.  Má Komisia k dispozícii informácie o množstve olova v červenom kale? </PARA><PARA>2.  Mohla by Komisia uviesť, ktoré chránené územia v Maďarsku a v susedných krajinách zasiahla, resp. zasiahne táto katastrofa? </PARA><PARA>3.  Je Komisia ochotná poskytnúť pomoc, pokiaľ ide o snahu posúdiť vplyv ťažkých kovov, ktoré sa dostali do Dunaja a do jeho prítokov, na životné prostredie a zdravie ľudí? </PARA><PARA>4.  So zreteľom na ťažkosti spojené s podávaním žiadostí o poskytnutie finančných prostriedkov z fondu solidarity EÚ v prípade prírodných katastrof takéhoto druhu, zjednodušila Komisia prístup k tomuto nástroju financovania? Je Komisia ochotná zjednodušiť postupy podávania žiadostí a prideľovania finančných prostriedkov? </PARA><PARA>5.  Aké konkrétne opatrenia prijala Komisia v záujme toho, aby sa zabezpečilo, že členské štáty správne vykonávajú príslušné právne predpisy (napr. v súvislosti s kontrolou kvality na mieste)? Aké ľudské a finančné zdroje má GR pre životné prostredie k dispozícii, aby bolo možné zaručiť a posilniť samotné vykonávanie týchto právnych predpisov? </PARA><PARA>6.  Zvážila Komisia možnosť vypracovať osobitné stratégie pre núdzové situácie s cieľom predchádzať a reagovať na takéto katastrofy?</PARA></CONTENT></QUEST>