<QUEST VERSION="2"><TI><TI-INTRO>Otázka na hodinu otázok <QREF QID="H-2010-0472">H-0472/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: októbra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28115">Mairead McGuinness</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0472">Vec: Úprava smernice EÚ o slobode pohybu a predchádzanie fingovaným manželstvám</OBJECT><CONTENT><PARA>Niektoré členské štáty, medzi nimi aj Írsko, museli na základe rozsudku Európskeho súdneho dvora vo veci Metock z 25. júla 2008 upustiť od požiadavky úpravy smernice 2004/38/ES<FNREF/> o slobode pohybu občanov v rámci Európskej únie, ktorou chceli predísť tomu, aby prisťahovalci uzatvárali manželstvá z rozumu, a mohli tak zostať v EÚ. Jeden z hlavných sobášnych matričných úradov v Írsku pred časom upozornil, že v prípade 10 až 15 % civilných obradov v krajine môže ísť o fingované manželstvá, ktorých jediným cieľom je obísť pravidlá o prisťahovalectve.</PARA><PARA>Je Komisia rovnako ako členské štáty znepokojená tým, že táto smernica by mohla byť vzhľadom na rozsudok vo veci Metock zneužívaná? Dostala Komisia od ktoréhokoľvek z členských štátov informácie o zneužívaní alebo porušovaní smernice 2004/38, a ak áno, aké mechanizmy sú k dispozícii na poskytovanie takýchto informácií ostatným členským štátom? Zastáva Komisia názor, že členské štáty môžu zamedziť uzatváraniu manželstiev z rozumu bez toho, aby bola upravená smernica 2004/38, a ak áno, akým konkrétnym spôsobom?</PARA><FN FNID="FN1">  Ú. v. L 158, 30.4.2004, s. 77.</FN></CONTENT></QUEST>