<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000194">O-000194/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="1965">Jan Mulder</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96710">Jens Rohde</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000194">Vec: Odstraňovanie rozdielov medzi protikorupčnými právnymi predpismi a skutočnosťou</OBJECT><CONTENT><PARA>Komisia prijala 6. júna 2011 balík opatrení na boj proti korupcii v EÚ, ktorá podľa odhadov predstavuje 1 % HDP EÚ (120 miliárd EUR ročne) a v závažnej miere negatívne ovplyvňuje a poškodzuje hospodárstvo a financie, hospodársku súťaž a vnútorný trh, dôveru v demokratické inštitúcie a politické vedenie EÚ a členských štátov. Súčasťou protikorupčného balíka sú: 1) oznámenie o boji proti korupcii v EÚ, v ktorom sa uvádza, že vykonávanie protikorupčného právneho rámca je nerovnomerné a neuspokojivé, že presadzovanie v praxi je nedostatočné a že nie je dostatok pevných politických záväzkov na boj proti korupcii; navrhuje sa v ňom zavedenie nového mechanizmu monitorovania, ďalej aby Komisia vypracúvala každé dva roky správu EÚ o boji proti korupcii a aby sa vo všetkých príslušných politikách EÚ kládol na korupciu väčší dôraz; 2) rozhodnutie zaviesť protikorupčný mechanizmus EÚ na pravidelné predkladanie správ, pričom prvá správa sa uverejní v roku 2013 a ďalšie potom každé dva roky; 3) správa o vykonávaní rámcového rozhodnutia Rady 2003/568/SVV o boji proti korupcii v súkromnom sektore, v ktorej sa konštatuje, že transpozícia v členských štátoch je stále neuspokojivá; 4) správa o spôsoboch účasti EÚ v Skupine štátov proti korupcii (GRECO) Rady Európy.</PARA><PARA>Takéto iniciatívy, ktoré preukazujú úmysel Komisie posilňovať činnosť EÚ týkajúcu sa korupcie, nemajú však charakter právnych predpisov, sú vítané. Môže Komisia uviesť: </PARA><PARA>- ako zabezpečí, aby členské štáty v plnom rozsahu, správne a účinne vykonávali a v prípade potreby posilnili platné európske a medzinárodné právne predpisy? </PARA><PARA>- aké nové legislatívne iniciatívy prijme Komisia, aby zabezpečila účinný boj proti korupcii vo všetkých členských štátoch prostredníctvom prísnejších sankcií a opatrení?</PARA><PARA>- či má v úmysle navrhnúť na základe článku 83 ods. 1 ZFEÚ minimálne pravidlá týkajúce sa vymedzenia korupcie, konfliktu záujmov a s ňou spojených sankcií, vzhľadom na cezhraničný rozmer korupcie a jej dôsledky pre vnútorný trh?</PARA><PARA>- či navrhuje posilnenie transparentnosti, ktorá je účinným prostriedkom boja proti korupcii, a akým spôsobom?</PARA><PARA>- či má v úmysle zapojiť do tohto úsilia Parlament a akým spôsobom?</PARA></CONTENT></QUEST>