<QUEST><TI><TI-INTRO>ÚSTNA OTÁZKA <QREF QID="H-2009-0423">H-0423/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0423">Vec: Veľmi rýchly rast nezamestnanosti v EÚ</OBJECT><CONTENT><PARA>Nezamestnanosť v EÚ-27 vzrástla v období september 2008 až september 2009 o 5 011 000 nezamestnaných, pričom dosiahla celkovú výšku 22 123 000 nezamestnaných a predpokladá sa, že v roku 2010 vzrastie o 12 %.  EÚ a vlády členských štátov svojou politikou flexiistoty spôsobujú, že sa minimálne pracovné vzťahy a „prenajímanie pracovníkov“ stávajú stále rozšírenejšími. Pod rúškom „učňovských zmlúv“ – toľko diskutovaných stáží – sa dočasná, minimálna a nezaručená práca stáva veľmi rozšírenou, a to dokonca aj v inštitúciách EÚ (Komisia, Parlament a iných inštitúciách). V Grécku vláda strany PASOK oznámila pod zámienkou ochrany „rovnakých práv“ prepustenie tisícov stážistov z verejného sektora, čo sa však nedotklo súkromného sektora.</PARA><PARA>Ako Komisia hodnotí postup gréckej vlády? Ako sa stavia ku kritickému problému zabezpečenia práva na plnohodnotné a stabilné zamestnanie, k zrušeniu všetkých flexibilných foriem zamestnanosti vo verejnom a súkromnom sektore a k okamžitému zamestnávaniu stážistov bez akýchkoľvek podmienok a predpokladov, keďže je táto politika v rozpore s návrhmi na stabilné a stále zamestnanie pre všetkých pracovníkov? </PARA></CONTENT></QUEST>