<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Poslanci žiadajú cenovo dostupný a transparentný roaming</Title><Topic>Hospodárska súťaž</Topic><PublicationDate>2007-01-24 - 12:36</PublicationDate><Photography href="20070124PHT02358" title="Žena s mobilným telefónom" alt="Žena s mobilným telefónom" ext="jpg" width="600" height="572">Ako znížiť ceny roamingu a zachovať konkurencieschopnosť?</Photography><Chapo>

Nové technológie umožňujú čoraz väčšiemu počtu ľudí komunikovať aj počas cestovania do zahraničia. Poplatky za volanie či prijímanie hovorov v cudzine sú však stále pre mnohých Európanov privysoké. Európsky parlament preto včera zorganizoval vypočutie, na ktorom sa diskutovalo o nariadení, ktoré by malo roamingové poplatky regulovať.

</Chapo><Content><xhtml:div>

<xhtml:div align="justify">Legislatívny návrh predložila Komisia ešte v júli 2006. Na vypočutí, ktoré spoločne organizovali Výbor pre priemysel a Výbor pre vnútorný trh, nechýbali zástupcovia mobilných operátorov a zástupcovia spotrebiteľov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Názory poslancov</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Poslanci na vypočutí privítali návrh Komisie, aj keď mali rozdielne názory na jednotlivé opatrenia. Rakúsky poslanec z Výboru pre priemysel Paul Ruebig, ktorý predloží správu o regulácii roamingu do Parlamentu, považuje tarify niektorých operátorov až za prehnane vysoké. "Najčastejšie si to uvedomíte, keď obdržíte vysoký účet na konci mesiaca. Najmä ak cestujete, je to neodôvodnene vysoké," uviedol rakúsky poslanec zo skupiny ľudovcov a európskych demokratov. </xhtml:div>
<xhtml:div align="justify"> </xhtml:div>
<xhtml:div align="justify">Člen Výboru pre vnútorný trh, socialistický poslanec Joseph Muscat z Malty je zas presvedčený, že nové pravidlá musia byť transparentné, jednoduché a flexibilné. "Spotrebitelia nesmú byť prekvapení, keď dostanú účet po návrate zo zahraničia," uviedol Muscat. Niektorí poslanci by dokonca zašli ešte ďalej a navrhujú regulovať nielen ceny hovorov, ale aj textových a obrazových správ či posielanie dát. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Privysoký roaming</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V celom prípade sa však nejedná o pár jednotlivcov. Podľa posledných prieskumov majú mobilný telefón ôsmi z desiatich Európanov. V čoraz integrovanejšej Európe sa pritom cestuje stále viac. Vysoké poplatky za roaming sa tak v súčasnosti dotýkajú približne 37 miliónov turistov a 110 miliónov podnikateľov ročne. Prieskum Eurobarometra v jeseni 2006 dokázal, že hlavným dôvodom prečo Európania nepoužívajú v zahraničí mobilné telefóny, sú práve vysoké roamingové poplatky.</xhtml:div>
<xhtml:div align="justify"> </xhtml:div>
<xhtml:div align="justify">Roamingové poplatky, ktoré zo svoje vrecka platia zákazníci pritom môžu byť až niekoľko násobne vyššie ako hovory vnútroštátne. Príkladom môže byť nemecký turista v Poľsku. Bežná cena miestneho hovoru z mobilu v Poľsku sa pohybuje okolo 0.19 eur za minútu. Nemecký turista vo Varšave však za rovnaký miestny hovor zaplatí od 0,34 do 2,56 eur. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Čo na to operátori?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Zástupcovia jedného z najväčších mobilných operátorov v Európe, spoločnosti Telefonica, na stretnutí zdôraznili, že ceny, ktoré platia spotrebitelia klesli od mája 2005 do mája 2006 o dvadsať percent. Zástupcovia malého írskeho operátora Meteor zase poukázali na iný problém. Malí operátori by totiž kvôli nízkym cenám nestačili konkurovať veľkým spoločnostiam a tie by ich z trhu nakoniec mohli vytlačiť. Konkurencieschopnosť na trhu s mobilnými operátormi by v konečnom dôsledku nestúpla, ale klesla.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Navrhované opatrenia</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Hlavným cieľom navrhovaného nariadenia je zníženie cien za roaming a sprehľadnenie celej cenovej politiky. Znížiť by sa mali poplatky nielen za volanie zo zahraničia, ale aj za prijímanie hovorov v cudzine. Návrh z dielne Komisie chce regulovať tak veľkoobchodné ako aj maloobchodné ceny. Informovanosť verejnosti by sa mala zvýšiť automatickým odosielaním sms správy tým držiteľom mobilných telefónov, ktorí prekročia hranice svojej krajiny. Zákazník by tak nemusel o takúto textovú správu vopred žiadať. </xhtml:div>
<xhtml:div align="justify"> </xhtml:div>
<xhtml:div><xhtml:span>Výbor EP pre priemysel bude o správe poslanca Ruebiga hlasovať 11. apríla. Legislatívny návrh by sa tak v pléne mal objaviť už v máji.</xhtml:span></xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070123STO02336</ns1:ID></REF><Knowmore text-before="more"><Link href="imp://IPR/20070122IPR02275-SK" title="Správa tlačového oddelenia (anglicky)"><ANCHOR ID='2' FAMILY='IM-PRESS'>Vypočutie o roamingu (anglicky)</ANCHOR></Link><Link href="/meetdocs/2004_2009/documents/dv/643/643056/643056en.pdf" title="Program vypočutia (anglicky)">Program vypočutia (anglicky)</Link><Link href="http://ec.europa.eu/information_society/activities/roaming/docs/regulation/regulation_sk.pdf" title="Stránka Európskej komisie ">Návrh nariadenia o roamingu</Link><Link href="http://ec.europa.eu/information_society/activities/roaming/index_en.htm" title="Stránka Európskej komisie (v anglickom jazyku)">Roaming (anglicky)</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070124PHT02358.jpg</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>/meetdocs/2004_2009/documents/dv/643/643056/643056en.pdf</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>LINK</ORIGIN>
<URL>http://ec.europa.eu/information_society/activities/roaming/docs/regulation/regulation_sk.pdf</URL>
</LINK>
<LINK>
<LANGUAGE>SK</LANGUAGE>
<RANK>5</RANK>
<ORIGIN>LINK</ORIGIN>
<URL>http://ec.europa.eu/information_society/activities/roaming/index_en.htm</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070122IPR02275 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>