<MOTION LG="SK" TYPE="RE">
<COVER>
<DATE-DEPOSIT DATE="20071126">26.11.2007</DATE-DEPOSIT>
<NUM-MOTION TYPE="B6" NUM="0493" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0493">B6‑0493/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Európskej rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Marie Anne Isler Béguin a Cem Özdemir</CONTENT></PARA>
<PARA>
	<CONTENT>v mene Skupiny zelených/Európskej slobodnej aliancie</CONTENT></PARA>
<PARA>
	<CONTENT>o situácii v Gruzínsku</CONTENT></PARA>
</TITLE-COV>
<NUM-PE NUM="398.149">PE 398.149v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2007" NUMBER="0493">B6‑0493/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o situácii v Gruzínsku</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia o Gruzínsku, najmä na uznesenia zo 14. októbra 2004<EXPL ID="1"> Ú. v. EÚ C 166 E, 7.7.2005, s. 63.</EXPL> a z 26. októbra 2006<EXPL ID="2"> Prijaté texty: <ANCHOR ID="3" FAMILY="TA" TYPE="P6-TA" YEAR="2006" NUMBER="0456">P6_TA(2006)0456</ANCHOR>.</EXPL>,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na uznesenie Európskeho parlamentu o európskej susedskej politike z 15. novembra 2007<EXPL ID="3"> Prijaté texty: <ANCHOR ID="4" FAMILY="TA" TYPE="P6-TA" YEAR="2007" NUMBER="0538">P6_TA-PROV(2007)0538</ANCHOR>.</EXPL>,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohodu o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej, ktorá nadobudla platnosť 1. júla 1999,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na akčný plán európskej susedskej politiky, ktorý 14. novembra 2006 schválila Rada pre spoluprácu EÚ a Gruzínska,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže po prekvapivých obvineniach bývalého ministra obrany Irakliho Okruašviliho voči prezidentovi Michailovi Saakašvilimu začali opozičné sily od konca septembra organizovať verejné manifestácie a pochody na hlavných uliciach a námestiach mesta Tbilisi,</CONTENT></PARA>
<PARA>
<SYMBOL>B.</SYMBOL>
<CONTENT>keďže 2. novembra opozičné sily usporiadali najväčšie zhromaždenie od Ružovej revolúcie v roku 2003, pričom na najväčšej ulici hlavného mesta sa zhromaždilo asi 80 000 ľudí, ktorí požadovali odstúpenie prezidenta, predčasné parlamentné voľby, zmeny volebného poriadku a prepustenie údajných politických väzňov,</CONTENT></PARA>
<PARA>
<SYMBOL>C.</SYMBOL>
<CONTENT>keďže napriek tomu, že protest mal pôvodne trvať iba jeden deň, sa mnohí demonštranti rozhodli pokračovať počas niekoľkých ďalších dní v mierovom proteste pred parlamentom, kde sa skrývali pod dáždnikmi a polyetylénovými stanmi, pričom skupina demonštrantov vyhlásila hladovku, </CONTENT></PARA>
<PARA>
<SYMBOL>D.</SYMBOL>
<CONTENT>keďže 7. novembra sa bezpečnostné sily a poriadková polícia pod zámienkou sprístupnenia hlavnej tbiliskej ulice najprv pokúsili zatlačiť demonštrantov usadených pred budovou parlamentu a následne zaútočili na zväčšujúce sa davy demonštrantov, pričom použili slzný plyn, vodné delá a obušky, v dôsledku čoho muselo viac ako 500 osôb vyhľadať lekársku pomoc a mnoho osôb bolo zadržaných;  keďže samotný ombudsman Sozar Subari, ktorý sa počas policajnej akcie pokúšal ochrániť demonštrujúcich, bol kruto zbitý,</CONTENT></PARA>
<PARA>
<SYMBOL>E.</SYMBOL>
<CONTENT>keďže po tom, ako prezident Saakašvili vyhlásil výnimočný stav, premiér Zurab Nogaideli oznámil, že v krajine sa uskutočnil pokus o prevrat a toto opatrenie je reakciou naň; keďže prezident Saakašvili v televíznom prejave obvinil ruskú federálnu bezpečnostnú službu zo zodpovednosti za udalosti v Tbilisi, pričom tvrdil, že mal vopred informácie o plánovanom zvrhnutí gruzínskej vlády koncom roka, svoje tvrdenia však nepodoprel dôkazmi; keďže Gruzínsko stiahlo svojho veľvyslanca z Moskvy a vyhlásilo troch ruských diplmomatov za personae non gratae; keďže po tvrdej a všeobecnej kritike zo strany medzinárodného spoločenstva sa gruzínsky parlament napokon16. novembra rozhodol zrušiť výnimočný stav,</CONTENT></PARA>
<PARA>
<SYMBOL>F.</SYMBOL>
<CONTENT>keďže večer 7. novembra bolo zastavené vysielanie dvoch opozičných televíznych staníc, Imedi a Caucasia; keďže do budov televíznej a rozhlasovej stanice Imedi vtrhli ozbrojení a maskovaní príslušníci bezpečnostných agentúr ešte pred vyhlásením výnimočného stavu a bez predchádzajúceho upozornenia, pričom zničili 90 % vysielacieho zariadenia stanice; keďže tbiliský súd zrušil vysielaciu licenciu stanice Imedia a zmrazil jej aktíva, čo odôvodnil tým, že  stanica 7. novembra vysielala reportáže podnecujúce k zvrhnutiu vlády; keďže súdne oznámenie bolo odovzdané riaditeľovi stanice Imedi až o týždeň neskôr; keďže gruzínska štátna komisia pre masovokomunikačné prostriedky pozastavila vysielaciu licenciu televízie Imedi na tri mesiace, odvolávajúc sa na porušenie vysielacieho zákona zo strany televíznej stanice, </CONTENT></PARA>
<PARA>
<SYMBOL>G.</SYMBOL>
<CONTENT>keďže 8. novembra prezident Saakašvili vyhlásil predčasné prezidentské voľby na 5. januára 2008, ako aj referendum o konaní predčasných parlamentných volieb,</CONTENT></PARA>
<PARA>
<SYMBOL>H.</SYMBOL>
<CONTENT>keďže gruzínske hospodárstvo stále výrazne trpí v dôsledku ruského zákazu dovážať gruzínske víno a poľnohospodárske produkty, ktorý sa čoraz viac javí ako politicky motivovaný,</CONTENT></PARA>
<PARA>
<SYMBOL>I.</SYMBOL>
<CONTENT>keďže napätá situácia v Abcházsku aj Južnom Osetsku sa stále stupňuje a dochádza k vzájomným stretom, prestrelkám a obvineniam z porušovania platných dohôd; keďže ruské jednotky stratili štatút neutrálnych a nestranných mierových jednotiek; keďže rozhodnutie moskovských orgánov vydať ruské pasy osobám žijúcim v týchto oblastiach Gruzínska ešte viac destabilizuje situáciu,</CONTENT></PARA>
<PARA>
<SYMBOL>J.</SYMBOL>
<CONTENT>keďže Rusko s výrazným predstihom skončilo sťahovanie zariadenia, výzbroje a majetku svojich jednotiek z Gruzínska, pričom podľa rusko-gruzínskej dohody k nemu malo dôjsť až v priebehu roka 2008,</CONTENT></PARA>
<PARA>
<SYMBOL>K.</SYMBOL>
<CONTENT>keďže EÚ by mala vyvinúť maximálne úsilie, aby pomohla Gruzínsku udržať si reformné tempo a rozvinúť plne fungujúce demokraciu; keďže akčný plán európskej susedskej politiky poskytuje Gruzínsku príležitosť priblížiť sa k EÚ, prijať jej zakladajúce hodnoty a mať na nich účasť,</CONTENT></PARA>
<PARA>
<SYMBOL>1.</SYMBOL>
<CONTENT>vyjadruje hlboké znepokojenie nad zhoršovaním politickej situácie v Gruzínsku a vyzýva všetky strany, aby prejavili otvorenosť a umiernenosť, stlmili svoje vyhlásenia a nadviazali konštruktívny a plodný dialóg zameraný na podporu a upevnenie svojich krehkých demokratických inštitúcií;</CONTENT></PARA>
<PARA>
<SYMBOL>2.</SYMBOL>
<CONTENT>odsudzuje násilný zásah gruzínskych bezpečnostných síl proti pokojným a neozbrojeným demonštrantom; žiada, aby sa tieto udalosti dôkladne, transparentne a nestranne vyšetrili, a aby boli potrestané osoby zodpovedné za zneužitie úradnej moci a násilný zásah;</CONTENT></PARA>
<PARA>
<SYMBOL>3.</SYMBOL>
<CONTENT>dôrazne vyzýva Radu, Vysokého splnomocnenca pre spoločnú zahraničnú a bezpečnostnú politiku a jeho osobitného vyslanca pre Južný Kaukaz, aby vyvinuli maximálne úsilie o uľahčenie dialógu medzi príslušnými stranami, zmiernenie napätia a aby prispeli k obnove vzájomnej dôvery;</CONTENT></PARA>
<PARA>
<SYMBOL>4.</SYMBOL>
<CONTENT>vyzýva gruzínske orgány, aby bezodkladne stanovili a vykonávali všetky podmienky potrebné na slobodné a spravodlivé voľby, medzi ktoré patrí úplná obnova a záruka slobody prejavu a slobody médií a slobodný a vyvážený prístup všetkých strán a kandidátov k verejnoprávnym a súkromným médiám;</CONTENT></PARA>
<PARA>
<SYMBOL>5.</SYMBOL>
<CONTENT>víta rýchle pozvanie OBSE a ďalších medzinárodných organizácií na monitorovanie volebnej kampane, volebného dňa a sčítavania hlasov a dohľad nad nimi;</CONTENT></PARA>
<PARA>
<SYMBOL>6.</SYMBOL>
<CONTENT>žiada gruzínske orgány, aby bezodkladne umožnili televíznej a rozhlasovej stanici Imedi pokračovať vo vysielaní a aby zabezpečili, že jej bude nahradená škoda spôsobená v jej vysielacích priestoroch a zničené zariadenie a že bude finančne odškodnená;</CONTENT></PARA>
<PARA>
<SYMBOL>7.</SYMBOL>
<CONTENT>víta novelizovaný volebný poriadok, ktorý prijal gruzínsky parlament a ktorý umožní opozičným stranám vymenovať šiestich zástupcov do ústrednej volebnej komisie a do každej okrskovej volebnej komisie, a zrušenie zákazu monitorovania volieb medzinárodnými pozorovateľmi;</CONTENT></PARA>
<PARA>
<SYMBOL>8.</SYMBOL>
<CONTENT>zdôrazňuje, že jednou z prioritných oblastí akčného plánu európskej susedskej politiky je právny štát; v tejto súvislosti dôrazne vyzýva EÚ, aby sa po skončení misie európskej bezpečnostnej a obrannej politiky EUJUST-THEMIS v júli 2005 v súvislosti s pomocou Gruzínsku ďalej sústredila na nezávislosť súdnictva a výcvik gruzínskych policajných a bezpečnostných síl;</CONTENT></PARA>
<PARA>
<SYMBOL>9.</SYMBOL>
<CONTENT>opätovne potvrdzuje plnú podporu zvrchovanosti a územnej celistvosti Gruzínska a vyzýva ruské orgány, aby v plnej miere rešpektovali zvrchovanosť tejto krajiny v rámci jej medzinárodne uznaných hraníc;</CONTENT></PARA>
<PARA>
<SYMBOL>10.</SYMBOL>
<CONTENT>pripomína svoju výzvu adresovanú Rusku, aby zrušilo neodôvodnený zákaz dovozu gruzínskych poľnohospodárskych produktov, ktorý platí už viac ako rok;</CONTENT></PARA>
<PARA>
<SYMBOL>11.</SYMBOL>
<CONTENT>zdôrazňuje mimoriadnu úlohu, ktorú v Gruzínsku zastáva občianska spoločnosť; vyzýva tbiliské orgány, aby v čo najväčšej miere využili návrhy mimovládnych organizácií a nadviazali široký a intenzívny dialóg so všetkými jeho zložkami;</CONTENT></PARA>
<PARA>
<SYMBOL>12.</SYMBOL>
<CONTENT>vyzýva svojho predsedu, aby toto uznesenie postúpil Rade, Komisii, členským štátom, prezidentovi a parlamentu Gruzínska, OBSE, Rade Európy a prezidentovi a parlamentu Ruskej federácie.</CONTENT></PARA></CORPUS>
</MOTION>