<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000316">O-000316/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4532">Michael Cashman</PERSON>, <PERSON ID="4519">Claude Moraes</PERSON>, <PERSON ID="23868">Monika Flašíková Beňová</PERSON>, <PERSON ID="96812">Juan Fernando López Aguilar</PERSON>, <PERSON ID="96859">Ioan Enciu</PERSON>, <PERSON ID="28131">Anna Hedh</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000316">Vec: Nový rumunský občiansky zákonník a voľný pohyb lesbičiek, homosexuálov, bisexuálov a transsexuálov (LGBT)</OBJECT><CONTENT><PARA>Článok 277 nového rumunského občianskeho zákonníka (ROZ), ktorý nadobudol účinnosť 1. októbra 2011, sa týka zákazu alebo rovnocennosti foriem spolužitia s manželstvom. Okrem toho v správe Agentúry pre základné práva o homofóbii, transfóbii a diskriminácii na základe sexuálnej orientácie a rodovej identity z roku 2010 sa zdôrazňuje, že až 10 členských štátov koná v rozpore so smernicou o voľnom pohybe tým, že vylučuje partnerov toho istého pohlavia z rozsahu jej uplatňovania.</PARA><PARA>Nezastáva Komisia názor, že:</PARA><PARA>- výslovný zákaz manželstva osôb rovnakého pohlavia (odsek 1 článku 277 ROZ) alebo partnerstva alebo ich uznania, keď boli uzatvorené v cudzine (odseky 2 a 3 článku 277 ROZ), v občianskych zákonníkoch alebo ústavách je zbytočným a kontraproduktívnym ustanovením, pretože sa týka párov rovnakého pohlavia a osôb na základe ich sexuálnej orientácie a zakotvuje túto diskrimináciu v základných právnych predpisoch štátu?</PARA><PARA>- výslovný zákaz uznávania manželstiev osôb rovnakého pohlavia a partnerstiev osôb opačného aj rovnakého pohlavia uzatvorených v cudzine (odseky 2 a 3 článku 277 ROZ) bez ohľadu na ustanovenia o voľnom pohybe osôb (odsek 4 článku 277 ROZ) porušuje základné právo občanov EÚ zachovať si pri presťahovaní sa z členského štátu A do členského štátu B svoj občiansky stav, ako to uviedla komisárka Reding vo svojom prejave v Európskom parlamente 7. septembra 2010?</PARA><PARA>- nový občiansky zákonník vytvára právnu neistotu a rozpor odsekov 1, 2 a 3 článku 277 ROZ na jednej strane a odseku 4 článku 277 ROZ na strane druhej, pretože uplatňovanie článku 2 smernice 2004/38/ES, ktorým sa definujú rodinní príslušníci (vrátane manželov), a článku 3 o povinnosti uľahčovať vstup a pobyt by sa mohlo zrušiť alebo uplatňovať tak, že by sa na základe tohto zákazu uznávania odoprel voľný pohyb manželom a partnerom rovnakého pohlavia a partnerom opačného pohlavia?</PARA><PARA>- tieto ustanovenia sú v rozpore s hodnotami a duchom zmlúv a zásady rovnosti a nediskriminácie, predstavujú riziko vytvárania netolerantného a homofóbneho prostredia, ako aj ďalšieho napätia a reakcií, pokiaľ ide o voľný pohyb občanov EÚ vrátane Rumunov v EÚ?</PARA><PARA>- by mala začať konanie vo veci porušenia právnych predpisov voči Rumunsku a iným členským štátom s cieľom zabezpečiť, aby sa smernica o voľnom pohybe riadne dodržiavala a uplatňovala, a to bez diskriminácie na základe sexuálnej orientácie, a aby sa v plnej miere dodržiavali základné práva občanov?</PARA></CONTENT></QUEST>