<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Rozhovor so slovinským prezidentom Danilom Türkom</Title><Topic>Inštitúcie</Topic><PublicationDate>2008-04-24 - 17:24</PublicationDate><Photography href="20080424PHT27623" title="Danilo Türk bol istý čas asistentom generálneho tajomníka OSN" alt="Danilo Türk bol istý čas asistentom generálneho tajomníka OSN" ext="jpg" width="800" height="534">Danilo Türk bol istý čas asistentom generálneho tajomníka OSN</Photography><Chapo>

V stredu 23. apríla zavítal na pôdu Európskeho parlamentu slovinský prezident Danilo Türk. Poslancom sa prihovoril počas plenárneho zasadnutia v Štrasburgu. Ako sa díva na úlohu EÚ vo svete zmietanom potravinárskou či finančnou krízou a čo si myslí o pestovaní biopalív? Odpovede sa dozviete v nasledujúcom rozhovore.

</Chapo><Content><xhtml:div>

<xhtml:div align="justify"><xhtml:strong>Dnes ste v Parlamente vystúpili ako prezident krajiny, ktorá predsedá EÚ. V rokoch 1998 a 1999 ste ako slovinský veľvyslanec pri OSN predsedali Bezpečnostnej rade. Ako by ste porovnali tieto skúsenosti?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Ide o úplne odlišné skúsenosti. Bezpečnostná rada je orgán, ktorý sa zaoberá krízami a krízovým manažmentom. Európska únia je spoločenstvo krajín, ktoré vytvárajú spoločné  inštitúcie a majú ambiciózny program a politické ciele. Skúsenosti z Bezpečnostnej rady však môžu byť nápomocné, pretože EÚ takisto čelí a bude musieť čeliť krízam v rôznych oblastiach sveta. Potrebujeme vedieť ako k týmto otázkam pristupovať.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Ako môžu EÚ a OSN prispieť pri riešení problémov súvisiacich s rastom cien potravín?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Z krátkodobého hľadiska nie som optimistom. Myslím si, že tieto dve inštitúcie nie sú dobre pripravené pokiaľ ide o nárast cien potravín. Príprava účinných opatrení si vyžaduje čas. EÚ má spoločnú poľnohospodársku politiku, kde sa bude dať nájsť riešenie pre trh s potravinami.</xhtml:div>
<xhtml:div align="justify"> </xhtml:div>
<xhtml:div align="justify">Povedal by som však, že EÚ je pripravená lepšie ako OSN. Úlohou OSN je skôr pôsobiť v dlhodobom horizonte prostredníctvom Organizácie pre výživu a poľnohospodárstvo (FAO), ktorá už pre zlepšenie poľnohospodárstva a výroby potravín urobila veľa. Ani Svetový potravinový program nedokáže zvládnuť všeobecnejšie krízy, ktoré vypuknú v dôsledku celosvetového nedostatku potravín.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Práve ste sa vrátili z Južne Ameriky. Pestovanie priemyselných plodín pre biopalivá je tam, najmä v Brazílii, na vzostupe. Mnoho ľudí dnes spája rastúce ceny potravín s produkciou biopalív, čím naznačujú, že biopalivá prispievajú ku globálnemu otepľovaniu. Čo si myslíte vy?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Situácia ja v jednotlivých krajinách Južnej Ameriky odlišná. Nedá sa napríklad porovnávať Peru s Argentínou. Každá krajina má svoje vlastné problémy, ale aj výhody. Brazília má špeciálne postavenie kvôli svojim skúsenostiam s biopalivami a objemu ich produkcie. Objem vyprodukovaných biopalív v Brazílii je už veľký, teraz uvažujú o alternatívach. Vo veľkej hĺbke sa našli nové ropné polia, čo prináša novú nádej, že sa výroba biopalív spomalí.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rast cien potravín prehlbuje chudobu. Klesajúce životné podmienky tiež vedú k podrývaniu ľudských práv. Myslíte si, že  ochrana ľudských práv v Európe je dostatočná?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Lisabonská zmluva obsahuje aj Chartu základných práv, ktorá prinesie nové možnosti. Skrátka, sú tu dôvody na optimizmus. Je však potrebné prísť s novinkami. Európsky parlament by mohol mať podrobnejšie rozpravy o ľudských právach, mohol by organizovať diskusie a takýmto spôsobom prispieť k posilneniu ochrany ľudských práv ako spoločnej politiky EÚ. EÚ by tiež mala byť aktívnejšia na pôde OSN, hoci, aby sa tak stalo, musí byť najskôr zmenený rozhodovací mechanizmus samotnej OSN. Neustále hľadanie kompromisu za každú cenu môže viesť k oslabeniu záverečného postoja a k menej účinnej reakcii. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Jednou z aktuálnych tém je aj nestabilita na finančných trhoch. Predsedníctvo v EÚ posúva Slovinsko do čela medzinárodného úsilia o prekonanie týchto problémov. Ako sa Slovinci zžívajú s úlohou reagovať v celosvetovom meradle?  </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V EÚ a predovšetkým v eurozóne, možno cítiť istú ochranu kvôli našej mene. V Európe a napríklad aj v Japonsku nie sú obavy prítomné v takej miere ako je to v USA. Myslím si, že toto európske sebavedomie pomohlo Slovincom udržať si istú stabilitu, pokiaľ ide o problémy, ktorým čelíme. Obavy z rastu a poklesu na burze cenných papierov v Ľubľane možno chápať skôr ako niečo typické pre Slovincov než ako dôsledok pohybov na finančných trhoch.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20080418STO27016</ns1:ID></REF><Knowmore text-before="more"><Link href="http://www.up-rs.si/up-rs/uprs-eng.nsf" title="Slovinský prezident ">Slovinský prezident (anglicky)</Link><Link href="http://www.eu2008.si/en/index.html" title="Slovinské predsedníctvo v EÚ">Slovinské predsedníctvo v EÚ (anglicky)</Link><Link href="imp://IPR/20080422IPR27276-SK" title="Vystúpenie slovinského prezidenta v EP "><ANCHOR ID='4' FAMILY='IM-PRESS'>Vystúpenie slovinského prezidenta v EP (anglicky)</ANCHOR></Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20080424PHT27623.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>http://www.up-rs.si/up-rs/uprs-eng.nsf</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>http://www.eu2008.si/en/index.html</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='4'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20080422IPR27276 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>