<QUEST><TI><TI-INTRO>ÚSTNA OTÁZKA <QREF QID="H-2010-0059">H-0059/10</QREF></TI-INTRO><TI-SESSION>pre hodinu otázok na schôdzi v marci 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96705">Bendt Bendtsen</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0059">Vec: Ochrana čínskych podnikov v súvislosti s oznámením č. 618</OBJECT><CONTENT><PARA>Čínsky národný program pre schvaľovanie domácich inovačných výrobkov (oznámenie č. 618 z 15. novembra 2009) má za cieľ chrániť čínske podniky pri zadávaní verejných zákaziek. Program očividne obmedzuje možnosti iných ako čínskych podnikov (vrátane takých, ktoré majú v Číne dcérske spoločnosti) vyrábať výrobky zahrnuté v tomto programe pre čínsky trh a predávať ich v Číne. </PARA><PARA>Aké opatrenia má v úmysle prijať Komisia v nadväznosti na list, ktorý zaslal Jörg Wuttke, predseda obchodnej komory EÚ v Pekingu, príslušným čínskym štátnym orgánom 14. decembra 2009 a v ktorom jasne vyjadril svoje obavy v súvislosti s týmto programom a položil celý rad otázok týkajúcich sa objasnenia obsahu tohto programu a možných následkov?</PARA><PARA>Aké je stanovisko Komisie k novej politike Číny na ochranu jej vlastných podnikov so zreteľom na rokovania o pristúpení Číny k Dohode WTO o vládnom obstarávaní?</PARA><PARA>Aké ďalšie kroky podnikne Komisia v súčasnej situácii? </PARA></CONTENT></QUEST>