<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP odobril zákaz predaja ortuťových teplomerov </Title><Topic>Životné prostredie</Topic><PublicationDate>2007-07-10 - 12:05</PublicationDate><Chapo>

EP v druhom čítaní schválil smernicu, ktorá čoskoro prinesie zákaz predaja neelektrických meracích zariadení obsahujúcich ortuť, vrátane bežne používaných teplomerov. V rámci prvého čítania požadovaná výnimka, ktorá by vyňala z platnosti smernice barometre, však bola zamietnutá v súlade so želaním Rady. To znamená, že tieto prístroje dostanú iba dočasnú dvojročnú výnimku. 

</Chapo><Content><xhtml:div>

<xhtml:div align="justify">Navrhnutá smernica zakazujúca predaj ortuťových zariadení na trhu Únie je súčasťou širšej stratégie EÚ v oblasti eliminácie ortuti - kovu vysoko toxického pre ľudí, ekosystémy i divokú faunu. Minulý mesiac Parlament odhlasoval správu o vývoze, dovoze a skladovaní ortuti, ktorá je tiež súčasťou tejto stratégie.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Zákaz pre doposiaľ zákonom neupravené zariadenia </xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Elektrické meracie zariadenia obsahujúce ortuť upravuje už existujúca európska legislatíva. Hlavnou skupinou produktov, ktorou sa však európske právo doposiaľ nezaoberalo, boli neelektrické a neelektronické meracie a kontrolné prístroje. Zákaz sa má vzťahovať len na predaj nových prístrojov. Existujúce prístroje môžu byť naďalej využívané, opravované, alebo predávané a nakupované ako "second hand" produkty.</xhtml:div>
<xhtml:div align="justify"> </xhtml:div>
<xhtml:div align="justify">Po vstupe novej smernice do platnosti bude platiť úplný zákaz predaja nových teplomerov na meranie telesnej teploty (pre súkromné aj pracovné využitie) a zákaz predaja iných typov teplomerov, barometrov, tlakomerov, či sfygmomanometrov pre verejnosť. </xhtml:div>
<xhtml:div align="justify"> </xhtml:div>
<xhtml:div align="justify">EP o tejto smernici hlasoval prostredníctvom správy poslankyne Maríe <xhtml:strong>SORNOSY MARTÍNEZ</xhtml:strong> (PES, ES), ktorá podporila úplný zákaz ortuťových prístrojov a odporučila plénu schváliť spoločný postoj Rady z prvého čítania bez ďalších zmien. Rada v ňom totiž akceptovala väčšinu pozmeňovacích návrhov EP z prvého čítania, vrátane požiadavky, aby Komisia preskúmala bezpečnejšie alternatívy voči sfygmomanometrom (využívaným na meranie krvného tlaku), ako aj voči ďalším prístrojom obsahujúcim ortuť, ktoré sa využívajú v zdravotníckej a priemyselnej sfére. </xhtml:div>
<xhtml:div align="justify"> </xhtml:div>
<xhtml:div align="justify">Rada tiež akceptovala pozmeňovací návrh EP, ktorý stanovuje, že meracie prístroje obsahujúce ortuť môžu byť do EÚ dovážané za predpokladu, že sú staršie ako 50 rokov a tým sú považované za starožitnosti.</xhtml:div>
<xhtml:div align="justify"> </xhtml:div>
<xhtml:div align="justify">Návrh, ktorý Rada a teraz aj EP naopak zamietli, požadoval kompletnú výnimku z pôsobnosti smernice pre výrobcov tradičných barometrov, ktorí podľa niektorých predstavujú cenný remeselný priemysel. Parlament namiesto toho odsúhlasil pre tieto prístroje dvojročnú výnimku navrhnutú zo strany Rady.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Kedy vstúpi zákaz do platnosti?</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Nová smernica bude musieť byť prenesená do národnej legislatívy najneskôr rok po jej vstupe do platnosti (vstup do platnosti sa očakáva v najbližších týždňoch). Účinnosť potom musí nadobudnúť najneskôr 18 mesiacov po tomto dátume, v prípade barometrov do dvoch rokov. To znamená, že výnimka pre tieto prístroje prestane platiť niekedy v roku 2009. </xhtml:div>
<xhtml:div align="center"> </xhtml:div>
<xhtml:div align="justify"><xhtml:strong>Rozprava (9. 7. 2007):</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Slovenský europoslanec Miroslav <xhtml:strong>MIKOLÁŠIK</xhtml:strong> (EPP-ED, SK) v rámci rozpravy o tejto problematike zdôraznil lekárske využitie ortuti a dodal, že sa "s úspechom a bez väčších zdravotných dôsledkov" používa v oblasti zubného lekárstva ako súčasť amalgámu pri výplni zubov. Zároveň však pripustil, že na druhej strane môže "za určitých okolností spôsobovať aj škody". </xhtml:div>
<xhtml:div align="justify"> </xhtml:div>
<xhtml:div align="justify">Čo sa týka problematiky barometrov, vyslovil podporu kompromisu, ktorý podľa jeho slov neohrozí celkové zdravie populácie a výrobcom tradičných barometrov pritom umožní čo najskôr sa prispôsobiť novej situácii.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070706IPR08897</ns1:ID></REF><Knowmore text-before="more"><Link href="imp://PBR/20070615BRI07879-SK#6" title="tu"><ANCHOR ID='1' FAMILY='IM-PRESS'>EP postúpil v bitke proti ortuti o krok ďalej </ANCHOR></Link><Link href="imp://PBR/20061113BRI12514-SK#2" title="tu"><ANCHOR ID='2' FAMILY='IM-PRESS'>EP sa vyjadril k zákazu predaja ortuťových zariadení</ANCHOR></Link><Link href="imp://PBR/20060310BRI06068-SK#5" title="tu"><ANCHOR ID='3' FAMILY='IM-PRESS'>EÚ má znížiť používanie ortuti</ANCHOR></Link><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>4</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='1'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070615BRI07879 ITEM-006-SK NOT XML V0//SK</LINK-TARGET-PUBREF>
</LINK>
<LINK ID='2'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20061113BRI12514 ITEM-002-SK NOT XML V0//SK</LINK-TARGET-PUBREF>
</LINK>
<LINK ID='3'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20060310BRI06068 ITEM-005-SK NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>