<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Streda v plenárnom zasadnutí: tekutiny v príručnej batožine, boj proti terorizmu a otrasy na finančných trhoch</Title><Topic>Inštitúcie</Topic><PublicationDate>2007-09-07 - 12:25</PublicationDate><Photography href="20070905PHT10110" title="Dom s ceduľkou &quot;na predaj&quot; © BELGA/ILLUSTRA/JB Reed" alt="Dom s ceduľkou &quot;na predaj&quot; © BELGA/ILLUSTRA/JB Reed" ext="jpg" width="328" height="512">Kontrola finančných trhov by podľa poslancov mala byť prísnejšia</Photography><Chapo>

V tretí deň plenárneho zasadnutia Európskeho parlamentu poslanci rokovali o spôsobe, akým EÚ bojuje proti terorizmu. Aktivity EÚ sa im zdajú neúčinné, čo dosvedčuje aj fakt, že únia už pol roka nedokáže vymenovať nového koordinátora pre boj proti terorizmu. Poslanci ďalej požadujú prehodnotiť zákaz prevážania tekutín v príručných batožinách pri ceste lietadlom a v popoludňajšej rozprave sa vyslovili za posilnenie kontrolných mechanizmov na finančnom trhu.

</Chapo><Content><xhtml:div>

<xhtml:div align="justify">Otravuje vás zabavovanie šampónov či minerálok na letiskách? Poslanci to totiž považujú za neprimeraný krok. Schválené uznesenie Parlamentu porovnáva náklady tohto opatrenia s vyššou mierou bezpečnosti. Poslanci sú však presvedčení, že takéto porovnanie neobstojí. Dlhé čakanie na letiskách totiž spôsobuje len zbytočnú frustráciu občanov a nevedie k efektívnemu odhaleniu výbušnín. Poslanci preto žiadajú, aby Komisia opatrenia prehodnotila a prípadne zrušila.</xhtml:div>
<xhtml:div align="justify"> </xhtml:div>
<xhtml:div align="justify">Komisia však zostáva opatrná. V stredu publikovaná správa komisára pre dopravu Jacquesa Barrota uvádza, že prísne pravidlá nemôžu byť odvolané dovtedy, kým nepominie hrozba, že v príručnej batožine sa nachádzajú tekuté výbušniny a kým únia nevyvinie efektívnejšie metódy na ich odhalenie. Limity pre množstvo tekutín v príručnej batožine boli zavedené v novembri minulého roku ako reakcia na odhalenie pripravovaných teroristických útokov pomocou tekutých výbušnín.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Boj proti terorizmu</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Aj ďalšia téma stredajšieho rokovania súvisela s terorizmom. Poslanci v tejto súvislosti položili zástupcom Rady a Komisie dve otázky. Je európska  legislatíva a výmena osobných údajov medzi členskými štátmi efektívna? Prečo ani po polroku nebol vymenovaný nový koordinátor pre boj proti terorizmu?</xhtml:div>
<xhtml:div align="justify"> </xhtml:div>
<xhtml:div align="justify">Európsky komisár Franco Frattini zdôraznil, že EÚ slávi v boji proti terorizmu úspechy. Ako príklad uviedol zatknutie osôb podozrivých z plánovania teroristických útokov v Nemecku a Dánsku tento utorok. Napriek tomu však podľa neho zostáva hrozba teroristických útokov stále vysoká. Zástupca Rady a portugalský minister pre európske záležitosti Manuel Lobo Antues zas poslancov ubezpečil, že koordinátor pre boj proti terorizmu bude vymenovaný už čoskoro.</xhtml:div>
<xhtml:div align="justify"> </xhtml:div>
<xhtml:div align="justify">Nemecký poslanec zo skupiny ľudovcov a európskych demokratov Manfred Weber v rozprave požadoval, aby únia zhodnotila súčasne platné zákony o boji proti terorizmu. Britský socialista Michael Cashman zas zdôraznil, že 27 krajín EÚ nemôže konať samostatne, ale jednotne a to aj v súčinnosti so Spojenými štátmi. Nemeckému liberálovi Alexandrovi Alvarovi chýba dlhodobá stratégia protiteroristického boja. "Neexistuje žiadny reálny plán. Musíme zadefinovať, akú úlohu bude Európa hrať."</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Hypotekárna kríza</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Popoludní sa na program dostala rozprava o otrasoch na finančných trhoch. Tie spôsobila hypotekárna kríza v USA. Banky tam totiž dlhodobo poskytovali hypotéky aj rizikovejším skupinám obyvateľstva, ktoré po zvýšení úrokovej sadzby nedokázali splácať vysoké pôžičky. </xhtml:div>
<xhtml:div align="justify"> </xhtml:div>
<xhtml:div align="justify">Britský poslanec z frakcie ľudovcov a európskych demokratov John Purvis varoval, že nové finančné nástroje sa stávajú tak zložitými, že im nerozumejú dokonca ani samotné banky. Luxemburský socialista Robert Goebbels zas požiadal o sprísnenie kontroly na finančných trhoch. Litovská liberálka Margarita Starkevičiūtė vyslovila požiadavku na reguláciu nebankového sektora. </xhtml:div>
<xhtml:div align="justify"> </xhtml:div>
<xhtml:div align="justify">Otázky súvisiace s otrasmi finančných trhov budú poslanci prejednávať aj na budúci týždeň. V utorok 11. septembra totiž do parlamentného výboru pre hospodárske a menové veci zavíta guvernér Európskej centrálnej banky Jean-Claude Trichet. Diskusiu odvysielame v priamom prenose.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070830STO09911</ns1:ID></REF><Knowmore text-before="more"><Link href="imp://IPR/20070823IPR09766-SK" title="Zrušenie pravidiel o tekutinách v lietadlách"><ANCHOR ID='2' FAMILY='IM-PRESS'>EP je za zrušenie pravidiel o tekutinách v lietadlách</ANCHOR></Link><Link href="imp://IPR/20070823IPR09765-SK" title="Rozprava o boji proti terorizmu"><ANCHOR ID='3' FAMILY='IM-PRESS'>Rozprava o boji proti terorizmu</ANCHOR></Link><Link href="imp://STO/20070823STO09819-SK" title="Dopad americkej finančnej krízy na EÚ"><ANCHOR ID='4' FAMILY='IM-PRESS'>Poslanci žiadajú väčšiu transparentnosť v dôsledku otrasov na finančných trhoch</ANCHOR></Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20070905PHT10110.jpg</URL>
</LINK>
</imp:links>
<imp:linkFile imp:orderNum='0'>
<LINK ID='1'>
<LINK-POS ID='2'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070823IPR09766 0 NOT XML V0//SK</LINK-TARGET-PUBREF>
</LINK>
<LINK ID='2'>
<LINK-POS ID='3'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070823IPR09765 0 NOT XML V0//SK</LINK-TARGET-PUBREF>
</LINK>
<LINK ID='3'>
<LINK-POS ID='4'/>
<LINK-TYPE ID='IM-PRESS'/>
<LINK-TARGET-PUBREF>-//EP//TEXT IM-PRESS 20070823STO09819 0 NOT XML V0//SK</LINK-TARGET-PUBREF>
</LINK>
</imp:linkFile>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>