<MOTION LG="SK" TYPE="RE">
<COVER>
<DATE-DEPOSIT DATE="20051207">7.12.2005</DATE-DEPOSIT>
<NUM-MOTION TYPE="B6" NUM="0640" YEAR="2005">B6‑0640/2005</NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásenia Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladá Francis Wurtz</CONTENT></PARA>
<PARA>
	<CONTENT>v mene Konfederatívnej skupiny Európskej zjednotenej ľavice - Nordickej zelenej ľavice</CONTENT></PARA>
<PARA>
	<CONTENT>o legislatívnom a pracovnom programe Komisie na rok 2006</CONTENT></PARA>
</TITLE-COV>
<NUM-PE NUM="366.118">PE 366.118v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B>B6‑0640/2005</B></NUM-MOTION>
<PARA><CONTENT><B>Uznesenie Európskeho parlamentu o legislatívnom a pracovnom programe Komisie na rok 2006</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na legislatívny a pracovný program Komisie na rok 2006,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 33 a článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže program Komisie je výrazne zameraný na politiky deregulácie a úplne v ňom chýbajú návrhy v oblasti sociálnej politiky,</CONTENT></PARA>
<PARA>
<SYMBOL>B.</SYMBOL>
<CONTENT>keďže lisabonská stratégia je hlavným nástrojom v rámci EÚ na podporu liberalizácie verejného sektora a na poškodzovanie práv zamestnancov,</CONTENT></PARA>
<PARA>
<SYMBOL>C.</SYMBOL>
<CONTENT>keďže Komisia vo svojom pracovnom programe navrhuje iba štyri nelegislatívne opatrenia v súvislosti s otázkami sociálnej politiky a ani jednu legislatívnu iniciatívu,</CONTENT></PARA>
<PARA>
<SYMBOL>D.</SYMBOL>
<CONTENT>keďže „plán D“ Komisie je skôr pokusom o opätovné začatie procesu schvaľovania ústavy a neodráža očakávania občanov,</CONTENT></PARA>
<PARA>
<SYMBOL>E.</SYMBOL>
<CONTENT>so zreteľom na dôsledky paktu stability, ktorý zhoršil sociálne problémy, najmä situáciu v oblasti zamestnanosti, sociálneho vylúčenia a nerovnosti v rozvoji,</CONTENT></PARA>
<PARA>
<SYMBOL>F.</SYMBOL>
<CONTENT>so zreteľom na návrhy britského predsedníctva v súvislosti s finančným výhľadom na roky 2007-2013, ktoré ešte viac zhoršujú pôvodné návrhy Komisie, ktorým samotným už chýbal sociálny, hospodársky a environmentálny rozmer v rozšírenej Európe,</CONTENT></PARA>
<PARA>
	<CONTENT><I>Prosperita</I></CONTENT></PARA>
<PARA>
<SYMBOL>1.</SYMBOL>
<CONTENT>považuje národné programy reformy v rámci prehodnotenej lisabonskej stratégie za nástroje presadzovania a zdôvodňovania reforiem pracovného trhu a sociálnej istoty v členských štátoch s negatívnymi hospodárskymi a sociálnymi dôsledkami;</CONTENT></PARA>
<PARA>
<SYMBOL>2.</SYMBOL>
<CONTENT>žiada riadne vyhodnotenie sociálnych, environmentálnych a hospodárskych dôsledkov liberalizačných smerníc; kriticky sa stavia k zámeru Komisie presadzovať ďalšiu liberalizáciu projektov (napr. služby na vnútornom trhu v poštovom sektore, voľný pohyb tovaru v neharmonizovanom priestore, finančné služby);</CONTENT></PARA>
<PARA>
<SYMBOL>3.</SYMBOL>
<CONTENT>vyjadruje hlboké sklamanie nad skutočnosťou, že Komisia nezačlenila návrh smernice o službách na vnútornom trhu alebo návrh smernice o prístavných službách do svojho nedávneho zoznamu rozpracovaných návrhov, ktoré sa majú stiahnuť; nalieha na Komisiu, aby stiahla tieto výrazne protirečiace si a komplexné pracovné návrhy a prispela tak k skutočne „lepšej regulácii“;</CONTENT></PARA>
<PARA>
<SYMBOL>4.</SYMBOL>
<CONTENT>vyjadruje znepokojenie nad spôsobom, akým chce Komisia pokračovať v kontrole štátnej pomoci; trvá na tom, že politika Komisie v tejto oblasti nesmie ohrozovať povinnosti všeobecného a hospodárskeho charakteru v členských štátoch; </CONTENT></PARA>
<PARA>
<SYMBOL>5.</SYMBOL>
<CONTENT>vyzýva Komisiu, aby pomohla pri zamedzovaní „predbiehania sa“ v znižovaní daňových sadzieb v členských štátoch; upozorňuje na to, že tento proces výrazne naruší daňové príjmy všetkých členských štátov, čoho následkom budú nedostatočné štátne investície;</CONTENT></PARA>
<PARA>
<SYMBOL>6.</SYMBOL>
<CONTENT>pripomína Komisii, že silné MSP sú nevyhnutným predpokladom na vytváranie pracovných miest a neodmysliteľným základom pre výskum a technický rozvoj; je znepokojený skutočnosťou, že Komisia sa sústreďuje na veľké spoločnosti a jednoznačne odmieta názor Komisie, že špecifická pozornosť by sa mala venovať obrannému priemyslu;</CONTENT></PARA>
<PARA>
<SYMBOL>7.</SYMBOL>
<CONTENT>vyjadruje svoj ostrý odmietavý postoj k vytvoreniu európskeho trhu s obrannými zariadeniami a ohlasovanému návrhu o verejnom obstarávaní týchto zariadení; poukazuje na to, že namiesto toho Európa potrebuje jasný plán odzbrojenia a konverzie zbrojárskeho priemyslu; </CONTENT></PARA>
<PARA>
	<CONTENT><I>Solidarita</I></CONTENT></PARA>
<PARA>
<SYMBOL>8.</SYMBOL>
<CONTENT>očakáva, že Komisia preberie návrhy legislatívnych krokov, ktoré predložil Parlament vo svojom uznesení o sociálnej politike na obdobie 2006-2010<EXPL ID="1"> <I>Prijaté texty</I>, P6_TA(2005)0210.</EXPL>;</CONTENT></PARA>
<PARA>
<SYMBOL>9.</SYMBOL>
<CONTENT>vyjadruje znepokojenie nad zámerom Komisie vypracovať návrh zelenej knihy o vývoji pracovného práva s cieľom jeho „zjednodušenia a modernizácie“; považuje za adekvátnejšie, aby ťažiskom zelenej knihy bola snaha o to, ako lepšie chrániť práva pracovníkov a napraviť neštandardné formy pracovnoprávnych zmlúv (napr. projektové, príležitostné a rizikové pracovné zmluvy a zmluvy na dobu určitú);</CONTENT></PARA>
<PARA>
<SYMBOL>10.</SYMBOL>
<CONTENT>je znepokojený plánovanou „racionalizáciou, zjednodušením a synchronizáciou“ otvorených metód koordinácie v oblasti sociálneho začleňovania, dôchodkov a zdravotnej starostlivosti, keďže by to mohlo oslabiť význam boja za odstránenie chudoby a sociálneho vylúčenia, ako aj posilniť snahy o „finančnú udržateľnosť“ (v zmysle podpory reštriktívnych opatrení a privatizačných rizík) v systémoch sociálneho zabezpečenia a zdravotnej starostlivosti v protiklade k všeobecnej dostupnosti a kvalite;</CONTENT></PARA>
<PARA>
<SYMBOL>11.</SYMBOL>
<CONTENT>vyzýva Komisiu, aby stiahla svoj návrh revízie smernice o pracovnom čase; očakáva od Komisie, že vypracuje nový návrh, ktorý bude rešpektovať rozsudok Európskeho súdneho dvora o pracovnej pohotovosti, zruší možnosť neúčasti, odstráni množstvo výnimiek a bude sa sústrediť na zladenie pracovného a súkromného života a na zníženie maximálnej dĺžky týždenného pracovného času;</CONTENT></PARA>
<PARA>
<SYMBOL>12.</SYMBOL>
<CONTENT>žiada Komisiu, aby pri stanovovaní svojich strategických usmernení v poľnohospodárskej politike zachovala zásadu potravinovej nezávislosti a bezpečnosti členských štátov; zastáva názor, že reforma sektorov vína, ovocia a zeleniny, banánov a cukru je neakceptovateľná, keďže je založená výlučne na rozpočtových úsporách a na perspektívach rokovaní s WTO;</CONTENT></PARA>
<PARA>
<SYMBOL>13.</SYMBOL>
<CONTENT>berie na vedomie, že v roku 2006 Komisia uskutoční hodnotenie hospodárskej situácie odvetvia rybolovu a implementácie spoločnej politiky rybolovu od jej reformy v roku 2002; je hlboko znepokojený hospodárskou krízou v odvetví rybolovu a žiada Komisiu, aby využila svoje hodnotenie v roku 2006 na návrh konkrétnych opatrení na podporu a oživenie pobrežného rybolovu a znevýhodnených pobrežných regiónov závislých na tomto odvetví; opakovane žiada Komisiu, aby čo najskôr vypracovala opatrenia na kompenzáciu rastúcich prevádzkových nákladov loďstva, ktoré sú dôsledkom zvyšovania cien ropy; s poľutovaním konštatuje, že neboli navrhnuté žiadne opatrenia na kompenzáciu hospodárskych a sociálnych dôsledkov utlmenia plavebnej aktivity v súvislosti s plánmi na obnovu;</CONTENT></PARA>
<PARA>
<SYMBOL>14.</SYMBOL>
<CONTENT>pripomína zámer Komisie predniesť návrh novej, zrozumiteľnejšej a ambicióznej stratégie udržateľného rozvoja v súlade s požiadavkami jarnej Európskej rady;</CONTENT></PARA>
<PARA>
<SYMBOL>15.</SYMBOL>
<CONTENT>považuje za nevyhnutné, aby stratégia udržateľného rozvoja lepšie využívala synergie medzi doplnkovými aktivitami a politikami, a zdôrazňuje, že je rovnako potrebné zamerať sa na problematiku klimatických zmien a znižovania biodiverzity; je toho názoru, že táto stratégia musí mať dlhodobý charakter, jasné ciele a efektívne mechanizmy kontroly;</CONTENT></PARA>
<PARA>
<SYMBOL>16.</SYMBOL>
<CONTENT>opätovne zdôrazňuje dôležitosť problematiky klimatických zmien a význam dodržiavania záväzkov z Kjótskeho protokolu; prízvukuje, že na obdobie po roku 2012 sa musia tieto záväzky uplatniť v odvetví dopravy s cieľom podstatne znížiť emisie CO2;</CONTENT></PARA>
<PARA>
	<CONTENT><I>Bezpečnosť</I></CONTENT></PARA>
<PARA>
<SYMBOL>17.</SYMBOL>
<CONTENT>je presvedčený o tom, že najlepšia stratégia v boji proti terorizmu je preventívna činnosť zameraná na jeho príčiny: chudoba, núdza, sociálna nespravodlivosť a nerovnosť, politické a etnické ponižovanie a porušovanie ľudských práv, ako aj podporovanie dialógu a povzbudzovanie mierových procesov;</CONTENT></PARA>
<PARA>
<SYMBOL>18.</SYMBOL>
<CONTENT>zdôrazňuje, že v boji proti terorizmu a zločinu sa vykonalo veľa; upozorňuje na to, že je potrebné nadviazať na príslušné kroky s cieľom podporiť občianske slobody, aby sa predišlo ďalšiemu oslabeniu ochrany ľudských práv a zásad právneho štátu a aby sa zabránilo jednostrannému kladeniu dôrazu na bezpečnosť na úkor spravodlivosti a slobody;</CONTENT></PARA>
<PARA>
<SYMBOL>19.</SYMBOL>
<CONTENT>dôrazne nesúhlasí s plánom uplatňovania zásady dostupnosti, čo sa týka otázok ako DNA, odtlačky prstov, balistika, telefónne čísla, registrácia vozidiel a občianske registre, z dôvodu chýbajúcich odkazov na základné práva a nedostatočných zdrojov na zabezpečenie ochrany základných práv;</CONTENT></PARA>
<PARA>
<SYMBOL>20.</SYMBOL>
<CONTENT>zdôrazňuje naliehavú potrebu rámcového rozhodnutia o ochrane údajov, ktoré by pred zavedením akýchkoľvek nových opatrení dohľadu ustanovilo v treťom pilieri rovnakú úroveň ochrany ako v prvom pilieri (smernica 95/46/ES);</CONTENT></PARA>
<PARA>
	<CONTENT><I>Bezpečnosť a prosperita na našich hraniciach</I></CONTENT></PARA>
<PARA>
<SYMBOL>21.</SYMBOL>
<CONTENT>víta rozhodnutie začať prístupové rokovania s Chorvátskom, ako aj odporúčanie Komisie poskytnúť bývalej Juhoslovanskej republike Macedónsko štatút kandidátskej krajiny; trvá na tom, že je v záujme Európskeho parlamentu, aby Rumunsko a Bulharsko vstúpili do Európskej únie 1. januára 2007 za predpokladu, že obe krajiny splnia podmienky ustanovené v prístupovej zmluve, najmä tie, ktoré sa týkajú ľudských a demokratických práv; </CONTENT></PARA>
<PARA>
<SYMBOL>22.</SYMBOL>
<CONTENT>očakáva, že Komisia starostlivo a dôkladne preskúma účinné vykonávanie právnych ustanovení zo strany Turecka, ktoré sa týkajú najmä ľudských práv a základných slobôd, právneho štátu a demokracie; vyzýva Komisiu, aby trvala na úplnom vykonávaní ankarského protokolu, aby vypracovala cestovnú mapu na prvé štádium rokovaní s konkrétnym a overiteľným časovým plánom vykonávania v súlade s kodanskými politickými kritériami, a aby trvala na bezodkladnom uznaní Cyperskej republiky;</CONTENT></PARA>
<PARA>
	<CONTENT><I>Zodpovednosť v celosvetovej miere</I></CONTENT></PARA>
<PARA>
<SYMBOL>23.</SYMBOL>
<CONTENT>domnieva sa, že zodpovednosť EÚ v celosvetovom meradle je príležitosťou na vytváranie politiky mieru, solidarity, dodržiavania medzinárodného práva, posilnenie úlohy OSN, čestný obchod a rovnaké príležitosti;</CONTENT></PARA>
<PARA>
<SYMBOL>24.</SYMBOL>
<CONTENT>žiada zmenu bezpečnostnej stratégie určovanej na základe vojenských a reštriktívnych úvah na systém občianskej bezpečnosti, ktorý sa zameria na hospodárske, sociálne, ekologické, etnické a kultúrne príčiny rozporov a prijíma preventívny prístup v tejto otázke; požaduje, aby bezpečnostná stratégia Európskej únie bola prehodnotená v tomto zmysle;  </CONTENT></PARA>
<PARA>
<SYMBOL>25.</SYMBOL>
<CONTENT>berie na vedomie úmysel Komisie vypracovať nové iniciatívy na zabránenie šírenia zbraní hromadného ničenia a podporu odzbrojovania a bezpečnosti; vyzýva EÚ a členské štáty, aby požadovali a uskutočňovali celosvetové jadrové odzbrojovanie a vytvorenie bezjadrovej zóny a aby nielen žiadali odzbrojovanie od druhých, ale aby zároveň aktívne podporovali komplexné vykonávanie existujúcich kontrol zbraní a postupov odzbrojovania, najmä vykonávaním článku 2 Zmluvy o nešírení jadrových zbraní; vyzýva Radu a Komisiu, aby začali nové iniciatívy, ktoré podporujú nadobudnutie platnosti Zmluvy o úplnom zákaze skúšok jadrových zbraní, dôsledné vykonávanie Zmluvy o zákaze používania chemických zbraní, celosvetové uplatňovanie Zmluvy o zákaze protipechotných mín a iniciatívy v oblasti kontroly obchodu s malými zbraňami;</CONTENT></PARA>
<PARA>
<SYMBOL>26.</SYMBOL>
<CONTENT>vyjadruje znepokojenie nad tým, že program Komisie neobsahuje žiadnu zmienku o ochrane a odpore ľudských práv; žiada rozšírenie doložky o ľudských právach a demokracii do všetkých nových dohôd medzi Európskou úniou a tretími krajinami a domnieva sa, že je potrebné vo väčšej miere zapojiť Európsky parlament do sledovania dodržiavania príslušných ustanovení jestvujúcich dohôd a do vypracovania príslušného rokovacieho mandátu pre takéto dohody;</CONTENT></PARA>
<PARA>
<SYMBOL>27.</SYMBOL>
<CONTENT>vyzýva Komisiu, aby vypracovala konkrétne návrhy na zabezpečenie významnejšej úlohy Európskej únie v úsilí o hľadanie spravodlivého a trvalého riešenia konfliktu na Blízkom východe rokovaním o trvalej a konečnej mierovej zmluve v súlade s cestovnou mapou za mier, bez predchádzajúcich podmienok, založenej na existencii dvoch demokratických, zvrchovaných a životaschopných štátov – Izraela a Palestíny – existujúcich v mieri bok po boku v rámci bezpečných a uznaných hraníc z roku 1967;</CONTENT></PARA>
<PARA>
<SYMBOL>28.</SYMBOL>
<CONTENT>vyzýva Komisiu, aby predložila kvalitatívne a kvantitatívne hodnotenie výsledkov programov Spoločenstva a už zrealizovanej finančnej pomoci v Afganistane a aby predložila aktualizovanú strednodobú stratégiu, ktorá obsahuje návrh na to, ako zlepšiť účinnosť pomoci EÚ pri prestavbe Afganistanu, a ktorá zohľadňuje priority, ktoré Európsky parlament vyjadril v niekoľkých uzneseniach;</CONTENT></PARA>
<PARA>
<SYMBOL>29.</SYMBOL>
<CONTENT>vyzýva Komisiu, aby zohrala jednoznačnú úlohu pri bezodkladnom a úplnom zrušení dlhu menej rozvinutých krajín a aby vzala na vedomie výzvy občanov na prijatie stratégie, ktorá nepodporuje liberalizáciu a nedemokratickú závislosť ako výmenu za poskytovanú pomoc; poukazuje na to, že rokovania WTO ponúkajú jedinečnú príležitosť na nový začiatok v súvislosti s odstraňovaním nových prekážok liberalizácie v obchodných vzťahoch a v súvislosti s podporou vzťahov väčšej solidarity, ktoré sa nebudú zakladať na slovách, ale na činnosti;</CONTENT></PARA>
<PARA>
<SYMBOL>30.</SYMBOL>
<CONTENT>kritizuje politiky Komisie týkajúce sa „lepšej regulácie“, ktoré sú jednoznačne zamerané na vytváranie regulačného prostredia priaznivého pre podnikanie; opätovne zdôrazňuje, že posudzovanie vplyvov musí dôrazným spôsobom zohľadniť aspekty sociálnej politiky, ochrany spotrebiteľa a životného prostredia; poukazuje na to, že regulačné prostredie musí byť transparentné a zároveň, a to predovšetkým, vysokokvalitné; zastáva názor, že tieto kritéria by sa mali stať významným cieľom politiky EÚ;</CONTENT></PARA>
<PARA>
<SYMBOL>31.</SYMBOL>
<CONTENT>dôrazne kritizuje oznámenie Komisie o poskytnutí možnosti opätovného preskúmania smernice o pracovných podmienkach pre dočasných pracovníkov; je presvedčený o tom, že uvedené skutočnosti budú pre Radu znamenať nesprávny signál na spomalenie plnenia jej záväzku prijať uvedenú smernicu vzhľadom na konfliktnú situáciu v súvislosti so smernicou o službách;</CONTENT></PARA>
<SEP>°</SEP>
<PARA>
<SYMBOL>°</SYMBOL>
<CONTENT>°</CONTENT></PARA>
<PARA>
<SYMBOL>32.</SYMBOL>
<CONTENT>poveruje predsedu Parlamentu, aby postúpil toto uznesenie Komisii a Rade.</CONTENT></PARA></CORPUS>
</MOTION>