<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000049">O-000049/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96870">Gesine Meissner</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000049">Vec: Kríza vyvolaná sopečným popolom</OBJECT><CONTENT><PARA>Uzatvorenie veľkej časti európskeho vzdušného priestoru v apríli a máji minulého roka v dôsledku erupcie sopky na Islande viedlo k vážnemu narušeniu dopravy a hospodárskym škodám a priamo sa dotklo 10 miliónov cestujúcich. Aby sa zabezpečilo, že takáto kríza sa už v žiadnom prípade nezopakuje, je potrebné prijať uvádzané opatrenia.</PARA><PARA>Keďže údaje používané na predpovedanie vývoja oblakov popola boli z dôvodu nepostačujúcich pozemných a vzdušných meracích zariadení na mieste neúplné, je nevyhnutné vynaložiť ďalšie investície do pozemného a vzdušného technického vybavenia (zariadenia LIDAR, radarové zariadenia, kompletne vybavené monitorovacie lietadlá, satelitné snímky). Spoľahlivú predpoveď možno zabezpečiť len vtedy, ak sa zvýši technická vybavenosť a k dispozícii budú absolútne presné údaje v reálnom čase.</PARA><PARA>Úlohy jednotlivých inštitúcii v riadení krízy boli nejasné, čo viedlo k ďalšiemu zhoršeniu situácie. Zúčastnené strany (regulačný orgán, poradné strediská o oblakoch sopečného popola a poskytovatelia letových navigačných služieb) musia byť v plnej miere pripravené. S týmto cieľom je nutné zaviesť kurzy odbornej prípravy, ktorých obsahom by bola aj simulácia krízy (odborná príprava v oblasti postupov krízového riadenia).</PARA><PARA>Hlavnú zodpovednosť za bezpečnosť letov nesú prevádzkovatelia, a preto musia mať k dispozícii presné údaje. Piloti sú kvalifikovaní zvládať mimoriadne letové podmienky, regulačné orgány revidujú, kontrolujú a potvrdzujú bezpečnostné manuály komerčných leteckých spoločností a letecké spoločnosti majú nevyhnutné skúsenosti s riadením letu ponad sopečné oblasti, ako ukazujú výsledky v oblasti bezpečnosti. Prevádzkovateľ lietadla (pilot) by mal preto zodpovedať za posúdenie rizika a zaistenie bezpečnosti letov, a to napríklad tým, že zvolí trasu alebo v prípade potreby rozhodne o jej zmene, pričom zohľadní všetky dostupné informácie (poskytnutie väčšieho množstva informácií a zlepšenie technického vybavenia na palube lietadiel).</PARA><PARA>Chceli by sme Komisii položiť tieto otázky:</PARA><PARA>1.  Aký je súčasný stav, pokiaľ ide o tieto opatrenia?</PARA><PARA>2.  Nemal by byť spoločný rozhodovací postup transparentnejší, aby sa zabezpečila lepšia a koordinovanejšia reakcia v čase krízy?</PARA><PARA>3.  Nemal by nárast objemu dopravy, ktorý sa v budúcnosti očakáva, viesť k zrýchlenému vykonávaniu politiky Jednotného európskeho neba?</PARA><PARA>4.  Aké kroky sa prijali, aby Európska agentúra pre bezpečnosť letectva (EASA) prevzala v tejto veci zodpovednosť a aby nastúpil proces operačných zmien, ktorý Európa v tejto oblasti potrebuje?</PARA></CONTENT></QUEST>