<QUEST VERSION="2"><TI><TI-INTRO>Otázka na hodinu otázok <QREF QID="H-2010-0565">H-0565/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: Novembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="2278">Paul Rübig</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0565">Vec: Porušovanie pravidiel vnútorného trhu s liekmi a európskych noriem kvality a bezpečnosti členskými štátmi</OBJECT><CONTENT><PARA>Členské štáty podľa všetkého vo zvýšenej miere porušujú pravidlá vnútorného trhu s liekmi, prístup pacientov k liekom a úlohu Európskej agentúry pre lieky (EMA) využívaním tzv. „štvrtej prekážky prístupu na trh“, t.j. rozhodovaním o oceňovaní a uhrádzaní liekov na vnútroštátnej úrovni, čím porušujú európske normy kvality a bezpečnosti. Zdá sa, že niektoré členské štáty sa usilujú stanoviť druhú normu kvality, bezpečnosti a účinnosti liekov.Týmto konaním by sa mohol porušiť regulačný rámec EÚ, ktorý vyžaduje dlhý a finančne náročný proces získania povolenia na uvedenie na trh. Toto konanie tiež ohrozuje jednotný trh s farmaceutickými výrobkami. Narúšanie hospodárskej súťaže medzi farmaceutickými spoločnosťami, ktoré vykonávajú riadny klinický výskum a testy na zabezpečenie povolení a spoločnosťami, ktoré ich ignorujú, je v protiklade so zásadami jednotného trhu.</PARA><PARA>Vie Komisia o tomto probléme? Zaoberá sa Komisia týmto vývojom a varuje členské štáty pred takýmto konaním?</PARA></CONTENT></QUEST>