<QUEST VERSION="2"><TI><TI-INTRO>Otázka na hodinu otázok <QREF QID="H-2010-0562">H-0562/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: Novembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96695">Radvilė Morkūnaitė-Mikulėnienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0562">Vec: Financovanie kultúrnych programov </OBJECT><CONTENT><PARA>Oblasť kultúry v Európskej únii je v súčasnosti financovaná prostredníctvom rôznych mechanizmov financovania, ktoré sú určené na výmeny a spoluprácu v oblasti kultúry, dialóg medzi kultúrami a na posilnenie tohto odvetvia. V stratégii Európskej únie Európa 2020 sa hovorí o hospodárskom raste založenom na vedomostnej spoločnosti, ekologickom priemysle atď.. Niektorí sa obávajú, že táto stratégia považuje kultúru za prvok hospodárskeho rastu. Kultúrna identita je jedna zo základných hodnôt Európskej únie a pre jej podstatu je preto neprijateľné, aby bola hodnotená podľa kvantitatívnych ukazovateľov. Projekty, ktoré sú zamerané na kombináciu súčasných finančných mechanizmov, vzbudzujú obavy, pretože ide o programy, ktoré sú veľmi rozdielne, a to aj v prípade, že sa týkajú kultúry. Ďalšia znepokojujúca tendencia je snaha o zlúčenie kultúrnych programov s programami zameranými na oblasť občianstva, a to z dôvodu nízkej umeleckej hodnoty prípadných výsledných projektov. </PARA><PARA>Sú už známe projekty Komisie týkajúce sa spôsobov financovania kultúrnych programov v priebehu nového programového obdobia? Zachová sa v budúcnosti kultúrny program vo svojej súčasnej podobe? Budú sa podporovať výmeny a spolupráca v oblasti kultúry? </PARA></CONTENT></QUEST>