<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0143">O-0143/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="4385">Hélène Flautre</PERSON>, <PERSON ID="4531">Jean Lambert</PERSON> a <PERSON ID="28409">Raül Romeva i Rueda</PERSON>, v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0143">Vec: Spoločné lety určené na návrat nelegálnych migrantov</OBJECT><CONTENT><PARA>Niektoré členské štáty v posledných týždňoch začali uskutočňovať nútené spoločné návraty Afgancov do Afganistanu, kde je v niektorých oblastiach preukázateľne ohrozená ich fyzická bezpečnosť z dôvodu prebiehajúcej vojny. Je možné považovať Afganistan za bezpečnú tretiu krajinu vzhľadom na skutočnosť, že Afganci tvoria najväčšiu komunitu utečencov na svete (viac ako 2,7 miliónov osôb a 500 000 vysídlených osôb) a vzhľadom na stav všeobecného chaosu v tejto krajine?</PARA><PARA>Ak sa Komisia domnieva, že Afganistan nie je bezpečná tretia krajina, predstavujú spoločné lety porušenie článku 33 Ženevského dohovoru o nenavracaní?</PARA><PARA>Považuje Komisia spoločné lety za hromadné vyhostenie? </PARA><PARA>Môže Komisia zaručiť, že sa pred každým návratom vykoná podrobná kontrola s cieľom ubezpečiť sa, že konkrétna osoba nepodala žiadosť o medzinárodnú ochranu, že sa v prípade jej podania v plnej miere dodržali všetky kroky spojené s preskúmaním tohto postupu a že nie je ohrozená bezpečnosť týchto osôb v krajine návratu? Dokáže Komisia overiť a posteriori, že je tomu tak v prípadoch núteného navrátenia? </PARA><PARA>Je Komisia toho názoru, že afganskí štátni príslušníci majú možnosť získať doplnkovú ochranu podľa článku 15 písm. c) smernice 2004/83/ES<FNREF FNIDREF="FN1"/> z 29. apríla 2009, kde sa stanovuje vážne a individuálne ohrozenie života občana alebo osoby z dôvodu nediskriminačného násilia v situáciách medzinárodného alebo vnútroštátneho ozbrojeného konfliktu?</PARA><PARA>Považuje Komisia za legitímne navrátiť osobu s nelegálnym pobytom na území EÚ len z toho dôvodu, že nepodala žiadosť o medzinárodnú ochranu, napriek plnému uvedomeniu si toho, že mnoho žiadateľov o azyl sa v dôsledku nariadenia Dublin II obáva podať žiadosť o azyl v členskom štáte pri vstupe na územie EÚ? </PARA><FN FNID="FN1">  Ú. v. ES L 304, 30. 9. 2004, s. 12.</FN></CONTENT></QUEST>