<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0052">O-0052/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28267">Josep Borrell Fontelles</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0052">Vec: Medzinárodná zmluva o zákaze kazetovej munície, kroky nasledujúce po Deklarácii z Osla</OBJECT><CONTENT><PARA>Od Deklarácie z Osla, ktorá bola prijatá 23. februára 2007 a ktorá požadovala vytvorenie medzinárodnej zmluvy o celosvetovom zákaze kazetovej munície, a od konferencie z Limy o kazetovej munícii, ktorá sa v nadväznosti na ňu konala 24. a 25. mája 2007, sa približne 80 štátov vrátane takmer všetkých štátov EÚ rozhodlo podporiť proces, ktorý k takejto zmluve povedie. Touto otázkou sa bude koncom októbra 2007 v Belgicku zaoberať regionálne stretnutie na vysokej úrovni. V decembri sa vo Viedni uskutoční tretia celosvetová konferencia, ktorá nadviaže na zasadnutia v Osle a Lime. <BRK/></PARA><PARA>Aké kroky podnikla Komisia v   nadväznosti na predošlé uznesenia Parlamentu, ktoré podporujú proces   z Osla, najmä na uznesenie o Dohovore o zákaze biologických a toxických   zbraní (BTWC), trieštivých bômb a konvenčných zbraní <ANCHOR ID="1" FAMILY="TA" TYPE="P6-TA" YEAR="2006" NUMBER="0493">P6_TA(2006)0493</ANCHOR>   zo 16. novembra 2006, ktoré vyzýva EÚ na podporu iniciatívy na vytvorenie   komplexného a účinného dohovoru o celosvetovom zákaze kazetovej munície? <BRK/></PARA><PARA>Plánuje Komisia zúčastniť   sa stretnutí v Bruseli, ako aj vo Viedni, alebo prispieť iným spôsobom   k týmto rokovaniam a ako?  <BRK/></PARA><PARA>Aké kroky podnikla Komisia   na podporu členských štátov EÚ v prijímaní vnútroštátnych opatrení na   zákaz kazetovej munície a aby na medzinárodnej úrovni podnietila všetky   štáty, ktoré dosiaľ nepodpísali Deklaráciu z Osla, aby tak urobili? Aké   kroky podniká Komisia na podporu realizácie platných záväzkov v rámci   Dohovoru o určitých druhoch konvenčných zbraní (CCW) a najmä Protokolu   V o výbušných pozostatkoch vojny? <BRK/></PARA><PARA>Ktoré programy a projekty   podporuje alebo plánuje podporiť Komisia v tretích krajinách, pokiaľ   ide o podporu spoločenstiev a jednotlivcov postihnutých nevybuchnutou   kazetovou muníciou, čistenie kontaminovaných oblastí, vzdelávanie týkajúce   sa možných rizík a odstraňovanie rezerv zakázanej kazetovej munície? <BRK/></PARA><PARA>Zváži Komisia usporiadanie   medzinárodnej konferencie o úlohe EÚ pri riešení sociálno-ekonomických,   humanitárnych a rozvojových následkov výbušných pozostatkov vojen po   ukončení konfliktov v súvislosti s nedávnymi medzinárodnými iniciatívami?</PARA></CONTENT></QUEST>