<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0086">O-0086/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28206">Jean-Marie Cavada</PERSON> v mene <COMMITTEE COMMID="824">Výboru pre občianske slobody, spravodlivosť a vnútorné veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0086">Vec: Otázka Rade v súvislosti s každoročnou diskusiou o pokrokoch dosiahnutých v priestore slobody, bezpečnosti a spravodlivosti (články 2 a 39 Zmluvy o EÚ) <BRK/></OBJECT><CONTENT><PARA>Sedem rokov potom, ako nadobudla   účinnosť Amsterdamská zmluva a šesť rokov po deklarácii Charty základných   práv, zdá sa byť evidentné, že tieto znenia sa musia stať stredobodom   stratégie pre transformáciu EÚ na priestor slobody, bezpečnosti a spravodlivosti   (článok 2 Zmluvy o EÚ). Nepovažuje Rada za potrebné, aby pri aktualizácii   Haagskeho programu zabezpečila, že zásady, ktoré v Charte sama deklarovala,   budú vhodným a účinným spôsobom zaručené, pričom sa viacej zdôrazní   vzťah medzi týmito zásadami a každým stanoveným cieľom? V tejto súvislosti   Parlament žiada Radu, aby podnikla potrebné kroky, a najmä aby : <BRK/></PARA><PARA><LIST TYPE="UL"><ITEM>sa uistila, že právomoc Agentúry   pre ľudské práva sa neobmedzuje len na prvý pilier, ale pokrýva takisto   oblasti patriace do tretieho piliera (justičná a policajná spolupráca);  <BRK/></ITEM></LIST></PARA><PARA><LIST TYPE="UL"><ITEM>upravila nariadenie (ES) č.   1049/2001<FNREF FNIDREF="FN1"/>, aby sa zohľadnilo   stanovisko Európskeho parlamentu; <BRK/></ITEM></LIST></PARA><PARA><LIST TYPE="UL"><ITEM>čo najrýchlejšie prijala rámcové   rozhodnutie týkajúce sa ochrany údajov v treťom pilieri a prispôsobila   sa tak záväzku, ktorý bol prijatý počas britského predsedníctva, a schválila   ho spolu so smernicou o archivovaní údajov;  <BRK/></ITEM></LIST></PARA><PARA><LIST TYPE="UL"><ITEM>prijala patričné iniciatívy   na riešenie otázky týkajúcej nedostatočnej vzájomnej dôvery medzi členskými   štátmi a bezodkladne prijala rámcové rozhodnutie o procedurálnych právach,   o európskom príkaze na zabezpečenie predmetov, písomností a údajov na   účely trestného konania a rozhodnutie týkajúce sa boja proti rasizmu   a xenofóbii; <BRK/></ITEM></LIST></PARA><PARA><LIST TYPE="UL"><ITEM>zabezpečila zrušenie kontrol   na vnútorných hraniciach s novými členskými štátmi od budúceho roka,   aby sa posilnilo právo na slobodný pohyb všetkých občanov Európskej   únie.  <BRK/></ITEM></LIST></PARA><PARA>Keďže politika ochrany   práv nie je vierohodná bez možnosti obrátiť sa na sudcu, Komisia práve   navrhla, aby sa zrušili súčasné obmedzenia vnútroštátnych súdov obrátiť   sa na Súdny dvor (článok 68 Zmluvy o ES). Nepovažuje Rada za súrne sledovať   návrhy Komisie a EP a so Súdnym dvorom posúdiť kroky, ktoré sú ešte   potrebné na to, aby sa počas realizácie Haagskeho programu, súčasná   dĺžka prerokovávania súdnych prostriedkov Súdnym dvorom skrátila minimálne   na polovicu, najmä pokiaľ sa tieto dotýkajú základných práv? Je Rada   pripravená upraviť právomoci Súdneho dvora, pokiaľ ide o prekračovanie   vnútorných hraníc (článok 68 ods. 2 Zmluvy o ES) ? <BRK/></PARA><PARA>Od zasadnutia v Tampere,   a najmä po atentátoch z 11. septembra, je Európska rada konfrontovaná   s rozdielmi medzi stratégiami, ktoré schvaľuje a ich realizáciou a nedostatočnou   podporou základných práv a občianskych slobôd, pričom sa jej nedarí   zabezpečovať zvýšenú bezpečnosť občanov. Komisia a Parlament navrhujú,   aby sa aktivovali „prechodné obdobia“ stanovené v článkoch 42 Zmluvy   o EÚ a 67 Zmluvy o ES. Má Rada v úmysle ich nasledovať? Rada takisto   zabezpečí, aby sa prijaté opatrenia v plnej miere transponovali a uplatňovali   v členských štátoch? Bude Rada rokovať s Európskym parlamentom o integrácii   Europolu do európskych zmlúv, keďže žiaden z protokolov k Dohovoru o   Europole nenadobudol účinnosť z dôvodu neochoty niektorých členských   štátov ich ratifikovať? Bude sa Rada angažovať v otvorenej diskusii   o dôsledkoch Prümskej zmluvy a iniciovať prípravné práce pre jej integráciu   do európskeho rámca v podobe rozšírenej spolupráce?  <BRK/>  </PARA><PARA>Má Rada v úmysle pokročiť v oblasti imigrácie a azylovej politiky, a najmä pokiaľ ide o rokovania s Európskym parlamentom, ktorých cieľom je prijatie smernice o návrate štátnych príslušníkov tretích krajín bez povolenia k pobytu, aby sa vypracovali spoločné štandardy na európskej úrovni a vytvoril sa vhodný právny základ pre Európsky fond pre návrat?</PARA><PARA>Bude sa Rada takisto angažovať s cieľom simultánne realizovať spoločnú politiku v oblasti legálnej imigrácie? </PARA><PARA>Zabezpečí Rada, aby boli základné práva vhodne zaručené v kontexte boja proti terorizmu, najmä vo svojich vzťahoch s tretími krajinami, a aby nedošlo k zmenšeniu európskeho „acquis“ v oblasti ľudských práv ? </PARA><FN FNID="FN1">  Ú. v. ES L 145, 31.5.2001, s. 43.</FN></CONTENT></QUEST>