<QUEST VERSION="2"><TI><TI-INTRO>Otázka na hodinu otázok <QREF QID="H-2010-0372">H-0372/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra I 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="24030">Philip Claeys</PERSON> <GRPOL GRPOLID="2970">(NI)</GRPOL></TI-AUTHOR></TI><OBJECT OBJID="OBJ0372">Vec: Ničenie kresťanského a byzantského dedičstva na Severnom Cypre</OBJECT><CONTENT><PARA>Turecké okupačné sily v severnej časti Cypru tolerujú ničenie alebo transformáciu historických kresťanských budov a pamiatok v okupovanej severnej časti Cypru alebo sa na nich v mnohých prípadoch dokonca aktívne podieľajú alebo prinajmenšom prispievajú k ich úplnému zanedbávaniu.</PARA><PARA>Takýto prístup je porušením okrem iného článku 56 štvrtého Haagskeho dohovoru z roku 1907 a súčasnejšej deklarácie UNESCO z roku 2003 o zámernom ničení kultúrneho dedičstva.</PARA><PARA>Uvedomuje si Komisia, že v jednom z členských štátov EÚ dochádza k takémuto svojvoľnému ničeniu kresťanského a byzantského dedičstva? Môže niesť za toto ničenie zodpovednosť Turecko? Aké opatrenia prijme Komisia s cieľom skoncovať s touto pohoršujúcou nezákonnou činnosťou? Aké praktické opatrenia a v akom časovom rámci musí Turecko prijať s cieľom skoncovať s touto činnosťou? Aké dôsledky bude mať celá táto situácia na prístupové rokovania? Nie je prinajmenšom prekážkou pri nadväzovaní priamych vzťahov s okupovaným územím?</PARA></CONTENT></QUEST>