<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Parlament vyzval na dôsledné uplatňovanie práv tureckých žien</Title><Topic>Práva žien/Rovnosť príležitostí</Topic><PublicationDate>2007-02-13 - 16:04</PublicationDate><Chapo>

Po uznesení z júla 2005 sa Európsky parlament opäť zaoberal problematikou práv tureckých žien, ktorých rešpektovanie označil za podmienku „sine qua non“ pre členstvo Turecka v EÚ. Iniciatívna správa, ktorú plénum schválilo pomerom hlasov 522:15:53, okrem iného konštatuje, že hoci právny rámec v oblasti práv žien je v tejto krajine „vo všeobecnosti uspokojivý“, pri reálnom vykonávaní právnych predpisov „existujú medzery“. 

</Chapo><Content><xhtml:div>

<xhtml:div align="justify"><xhtml:strong>Vykonávanie právnych predpisov a koordinácia</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Prijatá správa nalieha na tureckú vládu, aby urýchlila vykonávanie nových právnych predpisov týkajúcich sa práv žien a zabezpečila ich skutočné zavedenie do praxe. Nový turecký trestný zákonník, ktorý vstúpil do platnosti v roku 2005, podľa poslancov síce „zásadným spôsobom“ posilnil základné práva žien, predpisy únie v oblasti rovnakého postavenia mužov a žien však neboli plne implementované do tureckého práva.  </xhtml:div>
<xhtml:div align="justify"> </xhtml:div>
<xhtml:div align="justify">Text tiež „so znepokojením poukazuje na (neúspešné) pokusy“ zrušiť právne predpisy týkajúce sa práv žien. Parlament v správe vyjadruje poľutovanie nad tým, že v časti juhovýchodného Turecka nie sú dievčatá pri narodení zapisované do matriky. Naliehavo preto žiada turecké úrady o všetky nevyhnutné opatrenia na ukončenie týchto praktík a zabezpečenie riadnych postupov zápisu všetkých novorodencov.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Štatistické údaje</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Správa konštatuje, že stále nie sú k dispozícii presné údaje o situácii žien v Turecku a že súčasné údaje sa ešte nevzťahujú na všetky problémy spojené so situáciou, úlohou a právami žien. Parlament zároveň víta iniciatívu, ktorú začiatkom roku 2007 odštartoval turecký štátny štatistický úrad a ktorého cieľom je poskytnúť štatistické údaje o rodovej rovnosti týkajúce sa spoločenského, kultúrneho a hospodárskeho života, vrátane údajov o rozdieloch medzi platmi žien a mužov.  </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Násilie páchané na ženách</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Správa odsudzuje prípady násilia voči ženám, vrátane vrážd v mene cti, domáceho násilia, nútených sobášov, samovrážd žien z donútenia rodiny a polygamie a poukazuje na skutočnosť, že ide o stále pretrvávajúce problémy. </xhtml:div>
<xhtml:div align="justify"> </xhtml:div>
<xhtml:div align="justify">EP v tejto súvislosti vyzýva tureckú vládu a Komisiu, aby sa prednostne zaoberali násilím a najmä zločinmi v mene cti a aby vytvorili v Turecku špeciálne a bezpečné útulky pre ženy v núdzi. Turecké inštitúcie majú tiež iniciovať kampane zamerané na šírenie informovanosti o tom, že násilie voči ženám a deťom je vážnym porušením ľudských práv.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Účasť žien v politike</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Správa poukazuje aj na to, že politická účasť žien v Turecku je „príliš nízka“ a zdôrazňuje, že diskriminácii možno niekedy zabrániť pomocou krátkodobých opatrení pozitívnej diskriminácie. </xhtml:div>
<xhtml:div align="justify"> </xhtml:div>
<xhtml:div align="justify">Poslanci v pléne neschválili návrh Výboru EP pre práva žien a rovnosť pohlaví na zavedenie „systému povinných kvót, ktorý by zabezpečil spravodlivé zastúpenie žien na volebných zoznamoch.“</xhtml:div>
<xhtml:div align="justify"> </xhtml:div>
<xhtml:div align="justify">Parlament však nalieha na politické strany v Turecku, aby od nadchádzajúcich volieb v roku 2007 zaradili na kandidátske listiny viac žien, dali ženám primeranú úlohu v straníckej hierarchii a zvýšili informovanosť o význame ich politickej účasti.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rodová rovnosť v prístupe k vzdelaniu a práci</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Parlament vyjadruje znepokojenie nad vyjadrením Komisie, že ženy v Turecku naďalej podliehajú diskriminácii do značnej miery z dôvodu nedostatočného vzdelania a vysokej miery negramotnosti. Text správy poukazuje na to, že podľa odhadov UNICEF ročne 600 000 až 800 000 tureckých dievčat vo veku povinnej školskej dochádzky nenavštevuje školu, pretože im bráni ich rodina, alebo organizačné problémy. Parlament vyzýva tureckú vládu, aby zabezpečila rodovú rovnosť v prístupe k vzdelaniu a pracovnému trhu, najmä na juhovýchode krajiny.  </xhtml:div>
<xhtml:div align="justify"> </xhtml:div>
<xhtml:div align="justify">V správe sa konštatuje, že podiel účasti žien na trhu práce je tiež stále mimoriadne nízky, pričom nedohaduje ani 25 percent, v porovnaní s priemernou 55-percentnou mierou zamestnanosti žien v EÚ.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>ROZPRAVA z 12. 2. 2007:</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V rozprave vystúpila slovenská europoslankyňa Anna <xhtml:strong>ZÁBORSKÁ </xhtml:strong>(EPP-ED, SK), ktorá ocenila živú diskusiu o úlohe žien v Turecku v sociálnom, hospodárskom a politickom živote vo výbore. Podľa nej však stále pretrváva nedorozumenie medzi jednoduchým faktom diskusie o úlohe žien v Turecku a záverom, že Turecko sa má stať členským štátom Európskej únie. </xhtml:div>
<xhtml:div align="justify"> </xhtml:div>
<xhtml:div align="justify">„V tomto parlamente pravidelne diskutujeme o úlohe žien v Afganistane, v Maghrebe alebo v Afrike bez toho, že by  Afganistan, Maghreb a už vôbec nie Afrika sa niekedy stali členmi Európskej únie. Táto logika by mala byť aplikovaná rovnako aj na Turecko,“ povedala. </xhtml:div>
<xhtml:div align="justify"> </xhtml:div>
<xhtml:div align="justify">Diskusia o úlohe žien v Turecku podľa Záborskej vyzýva členské štáty Únie k ich vlastnej zodpovednosti. „Nevnucujme našu múdrosť iným národom,“ uviedla s tým, že „ako môžeme dávať lekciu Turecku, ak sme nesplnili svoje povinnosti ani u nás doma.“</xhtml:div>
<xhtml:div align="justify"> </xhtml:div>
<xhtml:div align="justify">Podľa Záborskej nemôžeme napádať životné podmienky žien v Turecku, ak postavíme mužov do abstraktnej pozície. „Aj muži musia zohrávať veľmi dôležitú úlohu v rovnosti medzi ženami a mužmi,“ dodala. Zopakovala svoju výzvu tureckému premiérovi: „Využite svoje politické postavenie a zaujmite verejne stanovisko proti násiliu voči ženám aj vo vašej krajine! Pán Erdögan, buďte dobrým príkladom, na ktorý muži môžu byť hrdí. Tak budeme môcť všetci spoločne urobiť krok dopredu pri zlepšovaní podmienok života pre ženy vo vašej krajiny.“</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070208IPR02887</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>