<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000068">O-000068/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28407">Willy Meyer</PERSON>, <PERSON ID="96646">Helmut Scholz</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000068">Vec: Rozhodnutie vlády USA zrušiť pozastavenie súdnych konaní tzv. vojenskej komisie v Zálive Guantánamo</OBJECT><CONTENT><PARA>Prezident Obama 22. januára 2009 nariadil pozastavenie predkladania žalôb novej vojenskej komisie, čím zmrazil rozhodnutie predchádzajúcej vlády USA umožňujúce súdne konania vojenskej komisie s podozrivými osobami zadržiavanými vo väznici v Zálive Guantánamo. Z tohto pozastavenia vyplývalo, že osoby podozrivé z terorizmu budú súdené federálnymi občianskymi súdmi na území USA, pričom prezident Obama tiež nariadil zrušiť do roka väznicu v Guantáname. Americký prezident 7. marca 2011 zrušil dvojročné pozastavenie, čím umožnil obnoviť súdne konania tzv. vojenskej komisie a nariadil, aby sa pozmenil právny predpis, podľa ktorého sa môžu osoby zadržiavať bez obvinenia neobmedzenú dobu, k čomu v Guantáname dochádza. Zaviedol sa tiež proces preskúmania umožňujúci prehodnotenie prípadov po prvom roku a potom každé štyri roky. V Guantáname je väznených okolo 172 osôb, z ktorých asi 40 čaká na súdne konanie buď na súde pre trestné veci, alebo pred vojenskou komisiou. Od teroristických útokov z 11. septembra 2001 vojenská komisia súdila len niekoľko prípadov, najmä podozrivých uznaných vinnými, zatiaľ čo civilné súdy úspešne uzavreli 170 trestných konaní. Európsky parlament niekoľkokrát vyzval na uzatvorenie väznice v Guantáname a uvítal pozastavenie súdnych konaní pred vojenskou komisiou, pričom vyzýval, aby USA zabezpečili, aby boli osobám väzneným v Guantáname zaručené ich ľudské práva a základné slobody na základe medzinárodného práva a ústavy Spojených štátov, a aby bol každý zadržaný, proti ktorému majú Spojené štáty dostatočné dôkazy, riadne a bezodkladne spravodlivo a verejne vypočutý príslušným, nezávislým a nestranným súdnym dvorom, a ak by bol odsúdený, aby bol uväznený v Spojených štátoch amerických.</PARA><PARA>Upozorní Komisia, a najmä Vysoká predstaviteľka EÚ pre zahraničné veci úrady USA na vážne obavy EÚ z nedávneho rozhodnutia zrušiť pozastavenie súdnych konaní pred vojenskou komisiou, z časovo neobmedzeného zadržiavania osôb a neustáleho odkladania zrušenia väznice v Zálive Guantánamo? </PARA><PARA>Vypracovala niekedy Komisia hodnotenie všetkých príslušných právnych predpisov v členských štátoch a formálnych i neformálnych opatrení medzi členskými štátmi a spravodajskými službami USA z hľadiska ľudských práv?</PARA><PARA>Aké kroky a iniciatívy prijme Komisia, a najmä Vysoká predstaviteľka EÚ pre zahraničné veci, voči úradom USA, aby sa táto záležitosť vyriešila?</PARA></CONTENT></QUEST>