<QUEST><TI><TI-INTRO>ÚSTNA OTÁZKA <QREF QID="H-2009-0315">H-0315/09</QREF></TI-INTRO><TI-SESSION>pre hodinu otázok na schôdzi v októbri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96794">Sławomir Witold Nitras</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0315">Vec: Diaľničné známky v Rakúsku</OBJECT><CONTENT><PARA>Väčšina európskych krajín zaviedla poplatky za využívanie diaľnic alebo niektorých typov rýchlostných ciest. Regulácia poplatkov sa uskutočňuje rozličným spôsobom charakteristickým pre každú krajinu. Poplatky sa môžu vyberať priamo u mýtnych brán pri vjazde na daný úsek cesty alebo vo forme známok s obmedzenou časovou platnosťou. Stanovenie poplatkov za známky je plne v právomoci jednotlivých členských štátov.</PARA><PARA>V niektorých členských štátoch sa napríklad poplatky vyberajú spôsobom, ktorý podľa môjho názoru poškodzuje vozidlá prechádzajúce týmto štátom do inej krajiny. Treba poznamenať, že vodiči takýchto vozidiel spravidla prechádzajú cez danú krajinu v priebehu jedného dňa, nemajú však možnosť zakúpiť si jednodňovú známku (napr. v Rakúsku, Českej republike).</PARA><PARA>Každý členský štát má nespochybniteľné právo stanoviť a vyberať poplatky za jazdu na diaľniciach. Keďže však neexistujú jednotné pravidlá, na základe ktorých by sa vyberané poplatky prispôsobili skutočnému času jazdy na diaľniciach, môže to viesť k vážnemu porušeniu jednej zo základných zásad Európskej únie t. j. voľného pohybu osôb. Vzhľadom na túto skutočnosť sa domnievam, že by sa malo zvážiť, či by na úrovni Európskeho spoločenstva nebolo treba vydať usmernenia pre štáty Európskej únie, v ktorých by sa stanovil rámec zaručujúci v tejto veci rovnosť všetkých občanov.</PARA></CONTENT></QUEST>