<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000211">O-000211/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="4553">Jacqueline Foster</PERSON>, <PERSON ID="96809">Peter van Dalen</PERSON>, <PERSON ID="28615">Roberts Zīle</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000211">Vec: Bezpečnostné skenery</OBJECT><CONTENT><PARA>Komisia a Parlament súhlasili so začlenením telesných skenerov na kontrolu cestujúcich na letiskách EÚ ako dodatočného bezpečnostného opatrenia v boji proti terorizmu. Technológia, ktorá sa zaoberá otázkami kontrolovaných cestujúcich týkajúcimi sa zdravia, súkromia a ochrany údajov, je už k dispozícii; vo vykonávacích opatreniach sa však presne nestanovuje, že snímky tela musia byť v schematickej forme, ako uviedol Parlament v odseku 27 svojho uznesenia <ANCHOR ID="1" FAMILY="TA" TYPE="P7-TA" YEAR="2011" NUMBER="0329">P7_TA(2011)0329</ANCHOR> prijatého v júli 2011. Tento návrh by teda mohol mať veľmi vážne dôsledky na právo na súkromie a na ochranu údajov občanov EÚ. </PARA><PARA>1.  Ako Komisia zabezpečí, aby ustanovenia o snímkach tela zaručovali dodržiavanie základných práv na súkromie a na ochranu údajov? Ako bude chránená totožnosť cestujúceho? Akým spôsobom bude zaručená bezpečnosť osobných údajov, ktoré zaznamenávajú telesné skenery? </PARA><PARA>2.  Domnieva sa aj Komisia, že bezpečnostné skenery sú užitočnou súčasťou účinnejších bezpečnostných postupov v celej EÚ, ale že sa musí posilniť cezhraničná spravodajská služba, protiteroristické opatrenia a využívanie centrálnych rezervačných systémov, ako aj zisťovanie profilu cestujúceho s cieľom identifikovať možných teroristov?</PARA><PARA>3.  Aký je názor Komisie na stanovisko Parlamentu, ktoré vyjadril v odseku 56 spomenutej správy z júla 2011, že záväzné opatrenia týkajúce sa bezpečnosti letectva, ktoré majú taký výrazný vplyv na základné ľudské práva, sa musia prijímať prostredníctvom riadneho legislatívneho postupu? Umožnilo by to Parlamentu, aby bol aj naďalej aktívne zapojený do rozhodnutí takéhoto charakteru, ktoré si vyžadujú príslušnú úroveň transparentnosti.</PARA></CONTENT></QUEST>