<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0089">O-0089/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="38398">Esther de Lange</PERSON>, <PERSON ID="28228">Albert Deß</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0089">Vec: Európsky sektor zemiakového škrobu po roku 2012</OBJECT><CONTENT><PARA>V stratégii Európa 2020 sa zdôrazňuje, že Európa musí podporovať „ekologickejšie a konkurencieschopnejšie hospodárstvo, ktoré efektívnejšie využíva zdroje“. Ekologické hospodárstvo, v ktorom biomasa hrá dôležitú úlohu pri dodávke energie, paliva a plynu a nahrádza suroviny v chemickom priemysle, je kľúčovým v rámci priority „udržateľného rastu“.</PARA><PARA>Priemysel zemiakového škrobu môže hrať významnú úlohu pri ekologizácii hospodárstva, a to prostredníctvom rozvoja chemického priemyslu, ktorý využíva zemiakový škrob, a vývoja ekologických výrobkov určených na nové trhy, výrobkov, ktoré prispejú k udržateľnejšej spotrebe a výrobe v EÚ. </PARA><PARA>Ukončenie podpory zo strany EÚ v roku 2012 bude znamenať, že tento sektor príde o viac ako 160 miliónov eur finančnej dotácie EÚ. Sektor zemiakového škrobu podľa odhadov stratí až štyridsať percent svojich súčasných trhov. Toto „tvrdé pristátie“ môže viesť až k úplnej likvidácii sektoru zemiakového škrobu. Sektor je schopný a viac než ochotný fungovať v budúcnosti na liberalizovanom trhu. Dnešným problémom je len otázka správneho načasovania, keďže sektor sa momentálne vyrovnáva s následkami prebiehajúcej hospodárskej krízy.</PARA><PARA>Ako plánuje Komisia zabrániť tomu, aby od roku 2012 nedošlo k likvidácii významného sektoru zemiakového škrobu v Európskej únii?</PARA><PARA>Zváži Komisia prijať v rámci súčasných rozpočtových obmedzení prechodné opatrenia, ktorými sa zaistí štruktúrované „mäkké pristátie“ na voľnom trhu.?</PARA><PARA>Mohla by Komisia zaviesť dobrovoľný program reštrukturalizácie, v rámci ktorého by spoločnosti, ktoré dobrovoľne znížia svoju výrobnú kapacitu, získali reštrukturalizačnú pomoc?</PARA></CONTENT></QUEST>