<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0037">O-0037/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28979">Giusto Catania</PERSON>, v mene skupiny <GRPOL GRPOLID="1106">GUE/NGL</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0037">Vec: Úloha Frontexu a rešpektovanie ľudských práv</OBJECT><CONTENT><PARA>Vážnym dôsledkom sústavného sprísňovania kontrol na hraniciach EÚ je bránenie utečencom žiadať o azyl v Európe. Vzhľadom na to, že takmer neexistujú legálne migračné cesty z tretích krajín do EÚ, sú migranti nútení uchyľovať sa k nelegálnym spôsobom dopravy. EÚ je každoročne svedkom ľudských tragédií a strát životov migrantov, ako aj zvyšovania počtu obetí obchodovania s ľuďmi, najmä z radov migrantov plaviacich sa na člnoch zo severného pobrežia Afriky, z ktorých mnohí zahynú počas cesty. Dokazuje to, že Európska agentúra pre riadenie operačnej spolupráce na vonkajších hraniciach členských štátov Európskej únie (Frontex) od svojho vytvorenia v roku 2005 nerešpektuje právo migrantov na azyl a na život.</PARA><PARA>S cieľom predchádzať nelegálnej migrácii prijímajú členské štáty čoraz prísnejšie opatrenia hraničnej kontroly bez potrebných mechanizmov, ako rozoznať prípadných žiadateľov o azyl, umožniť im vstúpiť na územie a následne začať azylové konanie. Vedie to k porušovaniu zásady nevyhostenia, ako je zakotvená v dohovore o utečencoch na európskych hraniciach z roku 1951. Presný rozsah koordinačnej úlohy Frontexu a spôsob, akým vykonáva svoju činnosť, tiež nie je dostatočne jasný a transparentný. Túto otázku treba vyjasniť, aby sa ozrejmilo rozdelenie zodpovedností a povinností voči utečencom medzi agentúrou a členskými štátmi, najmä pokiaľ ide o dodržiavanie zásady nevyhostenia. Činnosť Frontexu za vonkajšími hranicami EÚ tiež otvára viaceré otázky, čo sa týka právnej prípustnosti zapojenia agentúry do tohto druhu činností a záruk, že tieto činnosti sú v plnom súlade s príslušnými právnymi predpismi Európskeho spoločenstva, konkrétne s Kódexom schengenských hraníc a so smernicou o azylovom konaní (2005/85/ES<FNREF FNIDREF="FN1"/>).</PARA><PARA>Môže Komisia objasniť rozdelenie zodpovedností a povinností voči utečencom medzi Frontexom a členskými štátmi, najmä čo sa týka dodržiavania zásady nevyhostenia?</PARA><PARA>Má Komisia v úmysle zahrnúť do mandátu Frontexu záchranné operácie, s cieľom zamedziť mnohým ľudským tragédiám odohrávajúcim sa každý rok?</PARA><PARA>Môže Komisia objasniť, či je legálne zapojiť Frontex do činností za vonkajšími hranicami EÚ a či tak môže Frontex konať so zárukou, že jej činnosť bude v plnom súlade s európskymi a medzinárodnými dohodami a s príslušnými právnymi predpismi Európskeho spoločenstva, konkrétne s Kódexom schengenských hraníc a so smernicou o azylovom konaní?</PARA><FN FNID="FN1">  Ú. v. EÚ L 326, 13.12.2005, s. 13.</FN></CONTENT></QUEST>