<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0003">O-0003/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28411">Ignasi Guardans Cambó</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28246">Alexander Alvaro</PERSON> a <PERSON ID="23881">Marios Matsakis</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0003">Vec: Obmedzenia EÚ týkajúce sa tekutín, ktoré si cestujúci môžu vziať so sebou na palubu lietadla</OBJECT><CONTENT><PARA>Rada prijala nariadenie Komisie (ES) č. 1448/2006<FNREF FNIDREF="FN1"/> o bezpečnostnej ochrane civilného letectva, ktorá obsahuje tajnú prílohu s obmedzujúcimi opatreniami týkajúcimi sa tekutín, ktoré si cestujúci môžu zobrať so sebou na palubu lietadla v príručnej batožine.</PARA><PARA>Môže Komisia vysvetliť a ilustrovať nasledovné body: <BRK/></PARA><PARA>Môže Komisia podať vysvetlenie   a poskytnúť záruky v súvislosti otázkou, prečo je obsah prílohy, ktorá   je pre jednotlivcov záväzná, utajený, čo je porušením demokratickej zásady   zverejňovania právnych predpisov? Aké sankcie sa uplatnia v prípade odmietnutia   dodržiavať tieto predpisy alebo ich porušenia? Ako sa má zabrániť úplne   svojvoľnému uplatňovaniu utajených predpisov a výnimiek z neho v praxi?   Ako môže osoba namietať voči rozhodnutiu alebo sankcii, na mieste alebo   v neskoršom štádiu, a dožadovať sa opravného právneho prostriedku, ak   je norma utajená? <BRK/></PARA><PARA>Čím sa odôvodňuje takéto   opatrenie? Prečo a na základe čoho Komisia navrhla takéto opatrenie a s ktorými   odborníkmi sa poradila predtým, ako prijala rozhodnutie. Preskúmala   sa primeranosť, nevyhnutnosť a účinnosť opatrenia z hľadiska práv občanov   a bezpečnosti? <BRK/></PARA><PARA>Prečo nie je uplatňovanie   tohto opatrenia harmonizované, ale je ponechané na vlastné uváženie členských   štátov, letiskových orgánov a bezpečnostných služieb? Vyhodnotí Európska   komisia praktické dôsledky opatrenia týkajúce sa jednotlivcov, ich práv,   ako aj riadenia pozemných letiskových služieb (odbavenej batožiny, prípojných   letov atď.) a bude o tom informovať verejnosť a EP? Existujú kategórie   osôb alebo VIP, aj pri cestách komerčnými linkami, ktoré je možné vyňať   z uplatňovania týchto predpisov? <BRK/></PARA><PARA>Prehodnotí Komisia toto   opatrenie, pričom sa poučí zo skúseností s jeho uplatňovaním, a vyrieši   vyššie spomenuté otázky, ako aj problém týkajúci sa zabavovania predmetov   cestujúcich, ktorí prechádzajú územím EÚ? Ak áno, kedy to urobí? <BRK/></PARA><PARA>Súhlasí Komisia s tým,   že uplatňovaný komitologický postup neumožňuje riadnu parlamentnú a súdnu   kontrolu, čo je porušením demokratických zásad a európskych noriem? Čo   navrhuje, aby sa odstránili tieto vážne nedostatky?</PARA><FN FNID="FN1">  Ú. v. EÚ L 271, 30.9.2006, s. 31.</FN></CONTENT></QUEST>