<QUEST VERSION="2"><TI><TI-INTRO>Otázka na hodinu otázok <QREF QID="H-2010-0525">H-0525/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: Novembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96681">Vilija Blinkevičiūtė</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0525">Vec: Nelegálna práca v Európskej únii</OBJECT><CONTENT><PARA>Podľa cieľov stanovených v programe belgického predsedníctva a v súlade so stratégiou Európa 2020 by členské štáty mali zaviesť reformy, ktorých cieľom je dosiahnuť pokrok a umožniť trvalý a transparentný hospodársky rast.</PARA><PARA>Členské štáty sa nevyhnutne stretávajú s problémom nelegálnej práce a nekalej konkurencie na trhu. Pracovníci sú na trhu práce vykorisťovaní, často nemajú žiadnu sociálnu ochranu a niekedy sú tiež nútení prijímať prácu načierno.</PARA><PARA>Zamestnávatelia nemôžu následkom vysokej miery nezamestnanosti nájsť vhodných pracovníkov, pretože výška dávok v nezamestnanosti je porovnateľná s ponúkanou výškou mzdy. Dochádza dokonca k situáciám, keď jednotlivci uprednostňujú pracovať nelegálne, pretože im to umožňuje naďalej využívať služby úradu práce a neprichádzajú tak o dávky. Ľudia si teda vo všeobecnosti vyberajú možnosť, ktorá im vyhovuje najviac. Ciele stanovené v rozpočtoch členských štátov na jednotlivé roky sa neplnia, pretože príjmy, ktoré tieto rozpočty predpokladali, sa nedarí získať.</PARA><PARA>Má belgické predsedníctvo v úmysle prijať náležité opatrenia a pripravuje v tejto súvislosti konkrétne návrhy týkajúce sa spôsobu, ktorým by členské štáty mohli bojovať proti nelegálnej práci a zamestnávaniu načierno?</PARA></CONTENT></QUEST>