<QUEST><TI><TI-INTRO>ÚSTNA OTÁZKA <QREF QID="H-2010-0033">H-0033/10</QREF></TI-INTRO><TI-SESSION>pre hodinu otázok na schôdzi v februári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96955">Catherine Bearder</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0033">Vec: Obchodovanie s haitskými deťmi a ich adopcia do Európy</OBJECT><CONTENT><PARA>Nedávne zemetrasenie na Haiti už zničilo státisíce životov, no pre nespočetné množstvo osirotených detí, o ktoré sa nemá kto postarať, sa najväčšie hrôzy ešte zrejme len začnú. UNICEF uverejnil niekoľko správ o odnášaní detí z Haiti, ktorému nepredchádzajú riadne postupy a ktoré nie sú náležite podložené. </PARA><PARA>Ako mieni Rada zabezpečiť, aby sa žiadne z týchto detí nedostalo na územie Európy alebo cez európske hranice, a aby sa deti adoptované do niektorého európskeho štátu podrobili bežným bezpečnostným procedúram? Ako podporujú európske služby fungujúce na Haiti haitskú vládu pri posilňovaní zabezpečenia výstupných miest v záujme predchádzania nezákonnému odvážaniu detí z Haiti? Vzhľadom na to, že niekoľko štátov EÚ už urýchlilo legálny vstup sirôt z Haiti do svojich štátov, aké kroky podnikla Rada na to, aby vypracovala spoločnú pozíciu EÚ pre zrýchlené adopcie detí z Haiti, a aby zabránila odvážaniu tých haitských detí do Európy, ktoré sa ešte nepodrobili náležitým procesom?</PARA></CONTENT></QUEST>