<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000300">O-000300/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96849">Alain Cadec</PERSON>, <PERSON ID="1993">Carmen Fraga Estévez</PERSON>, <PERSON ID="28117">Jim Higgins</PERSON>, <PERSON ID="96767">Werner Kuhn</PERSON>, <PERSON ID="96902">Maria do Céu Patrão Neves</PERSON>, <PERSON ID="96898">Ioannis A. Tsoukalas</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000300">Vec: Akvakultúra v Európe</OBJECT><CONTENT><PARA>V rámci európskeho odvetvia akvakultúry sa vybudovalo okolo 17 000 firiem, a vytvorilo približne 65 000 priamych a nepriamych pracovných miest.</PARA><PARA>V celosvetovom kontexte vysokého dopytu po produktoch akvakultúry prispieva EÚ k celosvetovej produkcii v oblasti akvakultúry len 2 %, pričom spotreba týchto produktov v rámci Únie presahuje päť miliónov ton ročne; Únia musí preto doviezť dve tretiny týchto produktov z nečlenských krajín EÚ.</PARA><PARA>V nedávnom návrhu spoločnej politiky rybného hospodárstva (SPRH) sama Komisia konštatovala, že stratégiou pre rozvoj európskej akvakultúry zavedenou v roku 2002 sa nedosiahol očakávaný cieľ, poukázala však na dôležitú úlohu tohto odvetvia pri zaisťovaní potravinovej bezpečnosti, rozvoji zamestnanosti a zabezpečovaní dobrého územného plánovania. V novom návrhu sa však nespomína potreba kvalitatívnych kritérií pre odvetvie akvakultúry. Rozvoj akvakultúry sa ponecháva na členské štáty, pričom európsky rámec je veľmi potrebný.</PARA><PARA>1. Ako plánuje Komisia vytvoriť podmienky na rozvoj udržateľnej akvakultúry, ak zohľadní legislatívny rámec týkajúci sa environmentálnych predpisov?</PARA><PARA>2. Vzhľadom na to, že reforma SPRH je príležitosťou na to, aby akvakultúra začala plniť kľúčovú úlohu, pokiaľ ide o rovnováhu dodávok produktov rybného hospodárstva a ďalšie ciele uvedené v stratégii Európa 2020, aké opatrenia uplatní Komisia, aby túto kľúčovú úlohu zaručila?</PARA><PARA>3. Ako plánuje Komisia stimulovať rozvoj extenzívnej alebo integrovanej akvakultúry s cieľom znížiť požiadavky na rybie proteíny na chov?</PARA><PARA>4. Odvetvie akvakultúry v minulosti postihla značná kríza na trhu. Teraz je trh akvakultúry pod tlakom zo strany lacných a nekvalitných dovážaných výrobkov, ktoré nezodpovedajú rovnakým environmentálnym, sociálnym a hygienickým predpisom, aké platia pre európske produkty. Ako plánuje Komisia zabrániť nekalej hospodárskej súťaži v rámci spoločnej organizácie trhu?</PARA><PARA>5. Aký systém registrácie značiek a aký certifikačný systém výrobkov odvetvia akvakultúry plánuje Komisia zaviesť v rámci spoločnej organizácie trhu? Mohla by Komisia uviesť, aký plán zavádza na zabezpečenie toho, aby mali dovážané výrobky akvakultúry náležité a dôveryhodné označovanie?</PARA><PARA>6. Plánuje Komisia vypracovať legislatívny rámec, ktorý by umožnil rozvoj európskej akvakultúry a zvýšil jej produkciu a diverzifikáciu, aby bola konkurencieschopná na medzinárodnom trhu?</PARA><PARA>7. Kedy sa bude realizovať návrh na zriadenie nového poradného výboru pre akvakultúru, ktorý je vítaný, a aké bude poslanie, štruktúra a financovanie tohto výboru?</PARA></CONTENT></QUEST>