<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0120">O-0120/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="1985">Pervenche Berès</PERSON> v mene <COMMITTEE COMMID="2863">Výboru pre zamestnanosť a sociálne veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0120">Vec: Premiestňovanie podnikov v EÚ a úloha finančných nástrojov EÚ</OBJECT><CONTENT><PARA>Európsky fond na prispôsobenie sa globalizácii (EGF) podporuje aktívne opatrenia členských štátov na trhu práce v prospech pracovníkov prepustených buď v dôsledku veľkých štrukturálnych zmien svetového obchodu, ktoré zapríčinila globalizácia, alebo v dôsledku finančnej a hospodárskej krízy. Implementácia EGF ako nástroja politiky zamestnanosti a sociálnej politiky sa prelína s plánom obnovy, vnútorným trhom a s európskymi politikami hospodárskej súťaže, priemyslu, súdržnosti a obchodu. V tejto súvislosti nedávna diskusia o pomoci EGF prepusteným zamestnancom spoločnosti Dell v Írsku a súčasné schválenie poľskej štátnej pomoci tej istej spoločnosti, aby mohla vybudovať novú továreň, vyvolali určité obavy, ktoré sa týkajú koordinácie príslušných oblastí politiky.</PARA><PARA>Aké nástroje má Komisia k dispozícii, aby zabezpečila, že európska finančná pomoc nebude v žiadnom prípade povzbudzovať prenos výroby v rámci Európskej únie a že táto pomoc neprinesie pri prenose výroby zisk?</PARA><PARA>Ako Komisia pri schvaľovaní štátnej pomoci zaistí, aby strata pracovných miest a sociálne následky na iných miestach v EÚ neboli dôsledkom tejto štátnej pomoci?</PARA><PARA>Ako Komisia zabezpečí, aby účinné uplatňovanie štrukturálnych fondov nebolo marené poskytovaním štátnej pomoci? </PARA><PARA>Aké nástroje má Komisia k dispozícii, aby zabezpečila, že finančné prostriedky Spoločenstva v jednej časti Európskej únie, predovšetkým z Európskeho sociálneho fondu a Európskeho fondu pre regionálny rozvoj, nezapríčinia stratu pracovných miest v inej časti Únie?</PARA><PARA>Ako Komisia zabezpečí, aby európske alebo národné verejné programy, ktoré sú k dispozícii na riešenie následkov spôsobených stratou pracovných miest pri nadbytočnom počte pracovníkov, neviedli k situácii, keď podniky môžu efektívne vytvoriť pracovné miesta a disponovať nimi bez ohľadu na sociálnu zodpovednosť?</PARA></CONTENT></QUEST>