<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000126">O-000126/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28233">Rebecca Harms</PERSON>, <PERSON ID="96815">Judith Sargentini</PERSON>, <PERSON ID="96736">Jan Philipp Albrecht</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000126">Vec: Zmena maďarskej ústavy</OBJECT><CONTENT><PARA>Maďarský parlament schválil 18. apríla 2011 text novej maďarskej ústavy, ktorú prezident republiky podpísal 25. apríla 2011 a ktorá má vstúpiť do platnosti 1. januára 2012. Maďarské opozičné strany, ako aj maďarské, európske a medzinárodné mimovládne organizácie, európske a medzinárodné orgány ako Benátska komisia, osobitní spravodajcovia OSN, predstavitelia vlád a parlamentov členských štátov a dokonca aj generálny tajomník OSN vyjadrili vážne obavy, pokiaľ ide o postup, ktorý bol pritom použitý, a zlučiteľnosť navrhovaného textu ústavy so základnými právami a zásadami právneho štátu a demokracie, ktoré sa opierajú o primeranú kontrolu a vyváženosť a ochranu menšín pred dominanciou väčšiny. Predseda Komisie 5. apríla 2011 na plenárnej schôdzi EP poslancov uistil, že Komisia bude túto otázku sledovať a preverí zlučiteľnosť návrhu maďarskej ústavy s európskymi hodnotami, zásadami, zmluvami a právnymi predpismi. Maďarský premiér Viktor Orbán vyhlásil, že s takýmto hodnotením zo strany EÚ bude súhlasiť.</PARA><PARA>Aké opatrenia Rada prijala, pokiaľ ide o maďarskú ústavu a jej zlučiteľnosť s článkami 2, 6 a 7 Zmluvy o EÚ, so spoločnými demokratickými ústavnými princípmi a s pravidlami týkajúcimi sa hlasovacích práv vo voľbách do EP? Bude monitorovať uplatňovanie ústavy a zabezpečí, aby nedošlo k porušeniu základných hodnôt a zásad EÚ, a použije pritom náležité mechanizmy, ktoré pre prípad takéhoto porušenia poskytujú zmluvy?</PARA><PARA>Preskúma Rada otázku, prečo sa v novej ústave oslabilo referendum ako nástroj a prečo v nej nie sú zahrnuté záruky o účasti občanov?</PARA><PARA>Ako Rada hodnotí skutočnosť, že nová ústava neobsahuje žiadne ustanovenia o informačnej slobode a účastníckych právach v súvislosti s otázkami životného prostredia, čím sa porušuje smernica 2003/35/ES a Aarhuský dohovor, ktorý Maďarsko tiež ratifikovalo?</PARA><PARA>Preskúma Rada, prečo nová ústava znižuje nezávislosť úradov špeciálneho ombudsmana tým, že ich podriaďuje úradu všeobecného ombudsmana? Nepovažuje Rada odstránenie úradu ombudsmana pre ochranu údajov (ktorý má na starosti aj záležitosti týkajúce sa prístupnosti údajov vo verejnom záujme, napríklad otázky transparentnosti) a začlenenie jeho doposiaľ samostatného úradu do štátnej správy za porušenie právnych predpisov EÚ?</PARA><PARA>Domnieva sa Rada, že vypustenie práva na sociálnu ochranu z novej ústavy a doplnenie ustanovenia, ktoré poskytovanie sociálnych dávok podmieňuje „spoločensky užitočnými činnosťami“, je v súlade s právnymi predpismi a politikou Únie?</PARA></CONTENT></QUEST>