<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0117-R01">O-0117/06/rev.1</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28138">Zsolt Becsey</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0117">Vec: Včasné postúpenie a overenie štatistických údajov poskytnutých Maďarskom</OBJECT><CONTENT><PARA>Po tom, ako sa počas septembra objavila nahrávka s priznaním maďarského predsedu vlády, sa zistilo, že údaje (vrátane predpovedí), ktoré inštitúciám EÚ poskytlo Maďarsko v rámci systému dozoru nad hospodárskou a menovou úniou, neboli správne.</PARA><PARA>Nie je to prvý prípad v histórii EÚ, kedy sa členský štát dopustil tvorivej interpretácie pri predkladaní rozpočtových údajov tým, že skrýval ďalšie verejné výdavky. Hlavný rozdiel v porovnaní napr. s Gréckom je, že v ostatných predmetných členských štátoch nedošlo k finančnej kríze a následným úsporným opatreniam. </PARA><PARA>K rozpočtovej kríze, ktorá vznikla vo vnútri Maďarska, sa tak pridal problém dôveryhodnosti Európskej únie v otázke úlohy Komisie pri overovaní údajov a predpovedí postúpených národnými štatistickými a vládnymi orgánmi.</PARA><PARA>Prečo si Komisia po skúsenostiach s Gréckom, Portugalsko, Maltou a ďalšími nevšimla, že predpovede rozpočtu predložené v máji 2004 boli od pristúpenia nerealistické, najmä ak si uvedomíme rozsah nezrovnalostí, ktoré vyvrcholili v júli 2006?</PARA><PARA>Prečo prijala Komisia jarnú predpoveď v máji 2006 napriek prognózam predpovedacích inštitúcií, ratingových agentúr a Maďarskej národnej banky?</PARA><PARA>Domnieva sa Komisia, že vykonala všetko, čo bolo v jej silách? Získa Komisia v budúcnosti ďalšie právomoci a/alebo prostriedky na to, aby mohla riadne vykonávať svoje úlohy?</PARA><PARA>Prečo Komisia navrhla Rade, aby Maďarsku povolila mimoriadne predĺženie konečných termínov na predloženie obnoveného konvergenčného programu, čím de facto umožnila vláde neuverejňovať údaje až do júla, čo malo za následok, že sa počas roka realizoval vážny rozpočtový deficit?</PARA></CONTENT></QUEST>