<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>EP súhlasí so smernicou o šetrení energie</Title><Topic>Energetika</Topic><PublicationDate>2005-12-14 - 16:37</PublicationDate><Photography href="20051213PHT03599" title="Šetriť energiu v EÚ budú nie len úsporné žiarovky, ale aj členské štáty" alt="Šetriť energiu v EÚ budú nie len úsporné žiarovky, ale aj členské štáty" ext="jpg" width="554" height="859">Šetriť energiu v EÚ budú nie len úsporné žiarovky, ale aj členské štáty</Photography><Chapo>

Vzhľadom na celosvetový nárast dopytu po energii a súčasný úbytok jej zdrojov dnes plénum EP v druhom čítaní schválilo správu o návrhu smernice, zaoberajúcej sa efektívnosťou využitia energie. Parlamentu sa vopred podarilo dosiahnuť kompromis s Radou a tak šlo už len formálne potvrdenie textu plénom. Smernica, podľa ktorej majú členské štáty Únie šetriť energiou a využívať ju efektívnejšie než doteraz, by tak mala už čoskoro vstúpiť do platnosti.

</Chapo><Content><xhtml:div>

<xhtml:div> </xhtml:div>
<xhtml:div align="left">Kým Výbor EP pre priemysel navrhoval zvýšenie úspory energie v členských krajinách v množstve zodpovedajúcemu 11,5 % objemu energie v nasledujúcich deviatich rokoch po vstupe smernice do platnosti a pôvodný návrh Rady počítal s cieľom 6 % pre 6 rokov, dosiahnutý kompromis, ktorý plénum podporilo a ktorý sa teda prenesie do praxe, hovorí o cieli 9 % počas 9 rokov. </xhtml:div>
<xhtml:div align="left"> </xhtml:div>
<xhtml:div align="left">Niektorí poslanci vyslovili sklamanie, že tieto ciele nie sú záväzné, ale len indikatívne. Členské krajiny však aj napriek tomu budú musieť vytvárať viacročné programy na zlepšenie energetickej využiteľnosti a stanoviť si národné ciele, týkajúce sa objemu energie, ktorá má byť usporená. Spomínané viacročné plány by mali byť vypracované na tri etapy - do 30.júna 2007, do 30.júna 2011 a do 30.júna 2014.</xhtml:div>
<xhtml:div align="left"> </xhtml:div>
<xhtml:div align="left">Cieľom smernice je docieliť zvýšenie úspor pri distribúcii a predaji energie konečnému užívateľovi, a to tak domácnostiam, ako aj verejnému sektoru. Týka sa elektrickej energie, plynu, pohonných látok, aj vykurovacieho oleja.</xhtml:div>
<xhtml:div align="left"> </xhtml:div>
<xhtml:div align="left">Výsledkom kompromisu je aj obdobie, ktoré budú mať členské štáty na transponovanie smernice do národných zákonov - kým výbor EP požadoval, aby sa smernica začala uplatňovať v praxi najneskôr rok po jej vstupe do platnosti, zvíťazil postoj Rady, ktorá navrhla stanoviť spomínané obdobie na dva roky. Bol však dohodnutý aj istý ústupok - členské krajiny budú totiž musieť Komisii zaslať ich prvé akčné plány pred 30.júnom 2007.</xhtml:div>
<xhtml:div align="left"> </xhtml:div>
<xhtml:div align="left">Kompromis na návrh Parlamentu - na rozdiel od pôvodného stanoviska Rady - zahŕňa aj verejný sektor, ktorý má ísť podľa prijatého textu v oblasti spotreby elektrickej energie pozitívnym príkladom. Zlepšiť sa má aj informovanosť konečných užívateľov o možnostiach úspory energie, a to pravidelným zasielaním detailných výpisov ich elektrickej spotreby.</xhtml:div>
<xhtml:div align="left"> </xhtml:div>
<xhtml:div align="left">Návrh reaguje na skutočnosť, že zatiaľ čo dopyt po energii celosvetovo rastie, zdrojov z dlhodobého hľadiska ubúda.</xhtml:div>

</xhtml:div></Content><REF text-before="reference_abbr"><ns1:ID>20051214IPR03741</ns1:ID></REF><Knowmore text-before="more"><Link href="/activities/expert.do?language=SK#" title="Vyhľadávač najaktuálnejších prijatých správ">Konečné znenie schválenej správy nájdete po jej publikovaní na stránke:</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20051213PHT03599.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>/activities/expert.do?language=SK#</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>