<QUEST><TI><TI-INTRO>ÚSTNA OTÁZKA <QREF QID="H-2010-0174">H-0174/10</QREF></TI-INTRO><TI-SESSION>pre hodinu otázok na schôdzi v apríli 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0174">Vec: Provokácie zo strany Turecka a plány NATO týkajúce sa Egejského mora</OBJECT><CONTENT><PARA>Turecko zintenzívňuje zastrašovanie v Egejskom mori pomocou bojových lietadiel a vojnových lodí. Tieto provokácie sú spojené s neustálym úsilím Turecka a imperialistickými plánmi NATO, ktorých cieľom je rozdeliť Egejské more na dve časti a vytvoriť tzv. šedú zónu na východ od 25. poludníka, oslabiť zvrchované práva Grécka na vzdušný a morský priestor Egejského mora a na grécke ostrovy a ostrovčeky. Turecké vojnové lode a pozemné radary prenasledujú lietadlá a helikoptéry prístavnej polície a civilného letectva, ktoré sa nachádzajú v gréckom vzdušnom priestore. Turecké vojnové lode plávajú ku gréckemu pobrežiu, ako sa stalo 24. marca 2010, kedy turecká korveta <I>Barfa</I> narušila grécke výsostné vody, v dôsledku čoho vznikla v celom regióne mimoriadne nebezpečná situácia.</PARA><PARA>Odsudzuje Rada tieto provokácie voči zvrchovaným právam Grécka a plány NATO zamerané na rozdelenie Egejského mora na dve časti, ktoré predstavujú veľmi vážne hrozby pre mier a bezpečnosť v celom regióne juhovýchodného Stredozemia?</PARA></CONTENT></QUEST>