<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000073">O-000073/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="33982">Marian-Jean Marinescu</PERSON>, <PERSON ID="28120">Simon Busuttil</PERSON>, <PERSON ID="97968">Andrey Kovatchev</PERSON>, <PERSON ID="39722">Sebastian Valentin Bodu</PERSON>, <PERSON ID="111027">Svetoslav Hristov Malinov</PERSON>, <PERSON ID="96848">Mariya Nedelcheva</PERSON>, <PERSON ID="28352">Zuzana Roithová</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000073">Vec: Bezvízový cestovný styk s Kanadou pre všetkých občanov EÚ a komplexná hospodárska a obchodná dohoda medzi EÚ a Kanadou</OBJECT><CONTENT><PARA>Rokovania Komisie s Kanadou o komplexnej hospodárskej a obchodnej dohode, teda dohode, o ktorej Európsky parlament plánuje hlasovať v priebehu tohto roku, predurčia budúci právny rámec hospodárskych vzťahov medzi Európskou úniou a Kanadou.</PARA><PARA>Kritickým prvkom hospodárskej a obchodnej dohody je to, do akej miery je cestovanie medzi obchodnými partnermi bez obmedzení. Avšak momentálne tento prvok nefunguje v plnej miere, pretože Kanada požaduje víza od rumunských, českých a bulharských občanov. Je to znepokojujúce, pretože o takejto dohode sa rokuje v situácii, keď sa bezvízový styk sa neuplatňuje recipročne.</PARA><PARA>Napriek existencii spoločnej vízovej politiky EÚ a napriek skutočnosti, že žiadna krajina EÚ nepožaduje od kanadských občanov víza, vyššie uvedeným občanom EÚ je vízová povinnosť uložená. K tomuto navyše dochádza aj napriek nedávno prijatým kanadským právnym predpisom, ktorými sa v azylovom systéme Kanady vytvára dvojúrovňový prístup, na základe ktorého sa žiadosti o azyl rozdeľujú na žiadosti z demokratických a nedemokratických krajín. Výsledkom tohto prístupu je to, že žiadosti o azyl z krajín EÚ (najmä z Rumunska, Bulharska a Českej republiky) by už boli zamietnuté.</PARA><PARA>V záujme toho, aby sa výsledkom rokovaní bola komplexná a všeobecná dohoda, ktorú by Európsky parlament, Rada a Komisia schválili:</PARA><PARA>Bude Komisia po zvyšok rokovaní o hospodárskej a obchodnej dohode medzi EÚ a Kanadou zdôrazňovať zavedenie bezvízového styku pre všetkých občanov EÚ ako prioritu?</PARA><PARA>Očakáva Komisia, že Kanada zruší vízovú povinnosť pre občanov troch členských štátov Európskej únie – Rumunska, Českej republiky a Bulharska – ešte pred uzavretím týchto rokovaní? Ak nie, aké opatrenia prijme a aké riešenia plánuje?</PARA></CONTENT></QUEST>