<AQE.QER><ANSWER AID="AE-011984-11" QIDREFS=""><HEAD.A><TI3><P.WQ>Odpoveď pána Andora v mene Komisie</P.WQ></TI3><P.WQ><DATE.WQ DATE.DOC="">(1. februára 2012)</DATE.WQ></P.WQ></HEAD.A><CONTENTS CTNID="AC-E-011984-11"><P>V správe Komisie o vývoji v zamestnanosti a sociálnej situácii v Európe za rok 2011<NOTE TYPE="NUM">http://ec.europa.eu/social/main.jsp?catId=738&amp;langId=en&amp;pubId=6176&amp;visible=1</NOTE> sa presúvajúca sa štruktúra trhov práce v EÚ, na ktorú poukazujete vo svojej otázke, opisuje ako jedna z hybných síl zodpovedných za prehlbovanie rozdielov v príjmoch v Európe. Správa informuje o neustálych a rastúcich mzdových rozdieloch v čase recesie v dôsledku masívneho zániku pracovných miest so stredne vysokým príjmom, najmä vo výrobnom a stavebnom odvetví. Zároveň sa naďalej zvyšoval počet pracovných miest v oblasti verejných služieb a služieb pre podniky, pričom pre najlepšie platené pracovné miesta v oblasti služieb bol príznačný mierny nárast.</P><P>Dňa 23. novembra 2011 Komisia začala ročný prieskum rastu v roku 2012, podľa ktorého by sa na účely stimulácie krátkodobého rastu a tvorby pracovných miest z krátkodobého hľadiska mali politiky trhu práce na vnútroštátnej úrovni a na úrovni EÚ zamerať na niekoľko oblastí vrátane presunutia daňového zaťaženia z pracovnej sily smerom k daňovému zaťaženiu, ktoré bude menej škodlivé pre rast, ďalšieho prispôsobovania veku odchodu do dôchodku v závislosti od strednej dĺžky života a riešenia prehlbujúcich sa rozdielov na trhu práce. Komisia členským štátom odporúča, aby tieto usmernenia zohľadnili vo svojich národných reformných programoch, ktoré budú Komisii predkladať v polovici apríla.</P><P>V rámci reakcie na viaceré dlhodobé výzvy, ktorým členské štáty v súčasnosti čelia, Komisia v budúcom roku navrhne súbor opatrení na riešenie pružnosti, ako aj bezpečnosti trhu práce. Uvedená správa môže pomôcť pri posúdení vplyvu týchto opatrení na rôzne typy pracovných miest.</P></CONTENTS></ANSWER></AQE.QER>