<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0043">O-0043/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2278">Paul Rübig</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0043">Vec: Vykonávanie nariadenia (ES) č. 717/2007 o roamingu vo verejných mobilných telefónnych sieťach s osobitným zreteľom na prístup k novým zákazníkom</OBJECT><CONTENT><PARA>Nariadenie (ES) č. 717/2007 o roamingu vo verejných mobilných telefónnych sieťach nadobudlo účinnosť 30. júna 2007.  Cieľom tohto nariadenia je posilni hospodársku súťaž a znížiť telefónne poplatky za roamingové hovory v rámci Spoločenstva na rozumnú cenovú úroveň. Nariadenie bolo prijaté v rekordnom čase 11 mesiacov, keďže spoločným cieľom Európskeho parlamentu, Rady a Komisie bolo sprostredkovať výhody tohto nariadenia - t.j. nižšie ceny a zvýšenú transparentnosť - občanom EÚ včas pred letnými dovolenkami.</PARA><PARA>Nariadenie ukladá prevádzkovateľom mobilných sietí povinnosť poskytovať svojim zákazníkom v celej EÚ roamingovú tarifu nepresahujúcu určené cenové hranice. S cieľom uľahčiť prevádzkovateľom vnútornú administratívu súvisiacu so zmenou zmlúv alebo cenníkov existujúcich zákazníkov sa im udelilo prechodné obdobie v maximálnej dĺžke troch mesiacov na to, aby všetkým existujúcim roamingovým zákazníkom, ktorí o to prejavia záujem, poskytli roamingovú tarifu.</PARA><PARA>Pre nových zákazníkov, teda zákazníkov, ktorí uzavrú novú zmluvu po 30. júni 2007, nie je prechodné obdobie z technického hľadiska potrebné, keďže nevyvstanú žiadne administratívne náklady, a nebolo preto ani do nariadenia zahrnuté.</PARA><PARA>Napriek tomu všetkému sa zdá, že Komisia a vnútroštátne regulačné orgány majú pochybnosti o prístupe k novým zákazníkom. Európska skupina regulačných orgánov zatiaľ napriek vyhláseniu nevydala usmernenia pre prevádzkovateľov o uplatňovaní nariadenia čo sa týka nových zákazníkov a noví zákazníci v EÚ sú ukrátení o právo na regulované roamingové hovory.</PARA><PARA>Na základe čoho má Komisia právne pochybnosti o zaobchádzaní s novými zákazníkmi? Požiadala Komisia svoju právnu službu o stanovisko v tejto veci?</PARA><PARA>Koľko prevádzkovateľov mobilných sietí v EÚ poskytlo novým zákazníkom eurotarifu od 30. júna 2007?</PARA><PARA>Ako chce Komisia rozptýliť neistotu v súvislosti s prístupom prevádzkovateľov mobilných sietí k novým zákazníkom? Ako plánuje Komisia, so zreteľom na tento nedostatok informácií, odstrániť toto zlyhanie a zaručiť, aby boli noví zákazníci v EÚ informovaní o svojich právach? Ako má Komisia v úmysle presadiť poskytovanie eurotarify od dnešného dňa všetkým zákazníkom v EÚ pri uzavretí novej zmluvy?</PARA></CONTENT></QUEST>