<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2004-0052">O-0052/04</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2155">Graham Watson</PERSON>, v mene skupiny <GRPOL GRPOLID="1119">ALDE</GRPOL>/ADLE</TI-AUTHOR><TI-DEST>Rade</TI-DEST></TI><OBJECT OBJID="OBJ0052">Vec: Zrušenie embarga na vývoz zbraní do Číny</OBJECT><CONTENT><PARA>Ministri zahraničných vecí EÚ majú v priebehu nasledujúcich týždňov rokovať o zrušení embarga na vývoz zbraní do Číny. Zrušenie embarga, uvaleného v roku 1989 po krvavom potlačení politických nepokojov na námestí Tchien-an-men, by bolo zlým signálom, keďže po ňom nedošlo k viditeľnému a konkrétnemu pokroku v oblasti dodržiavania ľudských práv.</PARA><PARA>Zhromažďovanie vojenského materiálu a rozmiestňovanie rakiet v pobrežných provinciách pri Tchajwanskom prielive sú tiež dôkazom toho, že zrušenie embarga nie je vhodné.</PARA><PARA>So zreteľom na nedostatočné dodržiavanie ľudských práv zaznamenané v rámci dialógu o ľudských právach, ktorý sa uskutočňuje s Čínou, a so zreteľom na zvyšovanie napätia v oblasti Tchajwanského prielivu:</PARA><PARA>je Rada pripravená podporiť uznesenie EP o predaji vojenského materiálu Číne (P5_TA(2003)0599) prijaté 18. decembra 2003, v ktorom sa v odseku 1 uvádza, že Čína musí skôr, než EÚ zváži zrušenie svojho embarga, dokázať, že došlo k skutočnému pokroku v oblasti dodržiavania ľudských práv, a v ktorom sa v odseku 2 uvádza, že vzhľadom na hrozby Číny voči Tchaj-wanu nie je vhodný čas otvoriť cestu k zrušeniu európskeho embarga na vývoz zbraní;</PARA><PARA>má Rada v úmysle zohrávať úlohu spravodlivého sprostredkovateľa medzi Čínskou ľudovou republikou a Tchaj-wanom s cieľom nájsť mierové riešenie tchajwanskej otázky?</PARA></CONTENT></QUEST>