<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0007">O-0007/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="28345">David Hammerstein</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="28637">Alexandra Dobolyi</PERSON>, v mene skupiny <GRPOL GRPOLID="1103">PSE</GRPOL>, <PERSON ID="28407">Willy Meyer Pleite</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="28116">Marian Harkin</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0007">Vec: Hlasovacie práva pre osoby bez lotyšského občianstva v komunálnych voľbách</OBJECT><CONTENT><PARA>Autori veľkého množstva petícií, ktoré sa predkladajú Výboru pre petície, požadujú, aby osoby, ktoré nie sú občanmi Lotyšska, mali hlasovacie práva v komunálnych voľbách.</PARA><PARA>Po obnovení nezávislosti získali lotyšské občianstvo iba osoby, ktoré boli obyvateľmi Lotyšska pred rokom 1940 a ich potomkovia. Ostatní mohli získať občianstvo iba prostredníctvom naturalizácie, niektorí zase nemajú právo na naturalizáciu. V rokoch 1995 – 2007 bolo naturalizovaných iba 127 786 osôb. K 1. januáru 2008 zostáva 372 421 osôb bez lotyšského občianstva, čo predstavuje 16,36% celkového obyvateľstva. </PARA><PARA>Len menej ako 1% osôb, ktoré nemajú lotyšské občianstvo, sú etnickí Lotyši; osoby bez občianstva sú takmer všetko osoby patriace k etnickým menšinám (Rusi, Bielorusi, Ukrajinci, Poliaci, Litovčania, Židia). Osoby bez lotyšského občianstva, ktoré tvoria 26,1% obyvateľstva v Rige, 22,6% v Daugavpilse, 24,8% v Liepaji, 21,6% v Jurmale a 21,8% vo Ventspilse, sa nemôžu zapájať do komunálnej politiky v týchto najväčších samosprávach Lotyšska. Navyše ich podiel predstavuje 39,8% v meste Seda, 31,6% v obci Piedruja a 31% v meste Olaine a v obci Dobele. V roku 2005 predstavovala účasť osôb oprávnených voliť v komunálnych voľbách 52,85%, čo znamená, že v niektorých miestnych samosprávach sa zastupujú záujmy menej ako 40% obyvateľov.</PARA><PARA>Výbor OSN pre ľudské práva, Výbor OSN pre odstránenie rasovej diskriminácie, Parlamentné zhromaždenie Rady Európy, Kongres miestnych a regionálnych samospráv Rady Európy, Úrad komisára Rady Európy pre ľudské práva, Európska komisia proti rasizmu a intolerancii a Parlamentné zhromaždenie OBSE odporučili umožniť osobám bez občianstva zúčastniť sa na komunálnych voľbách. V uznesení o súhrnnej monitorovacej správe Európskej komisie z 11. marca 2004 o stave pripravenosti na členstvo v EÚ Európsky parlament navrhol, aby lotyšské orgány posúdili možnosť povoliť dlhodobým obyvateľom Lotyšska bez lotyšského občianstva účasť vo voľbách do samospráv. <BRK/></PARA><PARA><LIST TYPE="UL"><ITEM>Súhlasí Komisia s vyššie uvedeným   odporúčaním Európskeho parlamentu?  <BRK/></ITEM></LIST></PARA><PARA><LIST TYPE="UL"><ITEM>Akým spôsobom riešila Komisia   túto otázku v rámci nadväzných krokov k odporúčaniu Európskeho parlamentu? <BRK/></ITEM></LIST></PARA><PARA><LIST TYPE="UL"><ITEM>Súhlasí Komisia s názorom, že   nedostatok demokracie v Lotyšsku môže poodhaliť jasné riziko vážneho   porušenia zásad demokracie a dodržiavania ľudských práv a základných slobôd? <BRK/>   <BRK/></ITEM></LIST></PARA></CONTENT></QUEST>