<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0197">O-0197/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28511">Bairbre de Brún</PERSON>, <PERSON ID="28407">Willy Meyer</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0197">Vec: Kríza týkajúca sa odpadu v Kampánii</OBJECT><CONTENT><PARA>Súdny dvor Európskej únie 4. marca 2010 rozhodol, že Taliansko porušilo právne predpisy EÚ tým, že v regióne Kampánia nevybudovalo dostatočnú sieť zariadení na zabezpečenie likvidácie komunálneho odpadu spôsobom, ktorý neohrozuje ľudské zdravie ani životné prostredie (rozsudok vo veci C-297/08).</PARA><PARA>Taliansko však neprijalo potrebné opatrenia na zabezpečenie súladu s rozsudkom Súdneho dvora. Komisia 23. októbra 2010 vyhlásila, že súčasná situácia je veľmi blízko kríze, ktorá vypukla v roku 2007 a na základe ktorej Komisia začala konanie vo veci porušenia predpisov proti Talianskej republike<FNREF FNIDREF="FN1"/>.</PARA><PARA>Aké opatrenia prijala alebo prijme Komisia s cieľom zabezpečiť, aby príslušné orgány v Taliansku účinne monitorovali riadny zber, separovanie a spracovanie odpadu bez poškodenia ľudského zdravia a životného prostredia a aby regionálne orgány predložili dôveryhodný plán?</PARA><PARA>Ako Komisia hodnotí usmernenia obsiahnuté v pláne, ktorý v júli predložil regionálny minister životného prostredia pán Romano? Považuje Komisia takéto usmernenia za postačujúce? Ak nie, aké majú nedostatky?</PARA><PARA>Kedy Komisia začne konanie proti Taliansku podľa článku 260 s cieľom stanoviť sankcie, aby sa talianske orgány začali riadiť rozsudkom Súdneho dvora, a najmä dokázali, že existujúce skládky sú v súlade s právnymi predpismi EÚ a neohrozujú zdravie občanov ani životné prostredie?</PARA><PARA>Požiada Komisia Súdny dvor o súdny príkaz, ak sa budú skládky v pásmach ochrany prírody rozširovať alebo vzniknú nové v lokalitách Natura 2000, ako je Vezuvský národný park?</PARA><FN FNID="FN1">  Vyhlásenie komisára pre životné prostredie Janeza Potočnika o situácii súvisiacej s odpadom v talianskom regióne Kampánia. tlačová správa portálu Europa, 23. októbra 2010.</FN></CONTENT></QUEST>