<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000185">O-000185/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96871">Michael Theurer</PERSON>, <PERSON ID="97229">Niccolò Rinaldi</PERSON>, <PERSON ID="96955">Catherine Bearder</PERSON>, <PERSON ID="4335">Marielle De Sarnez</PERSON>, <PERSON ID="96873">Jürgen Creutzmann</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1055">Godelieve Quisthoudt-Rowohl</PERSON>, <PERSON ID="4246">Othmar Karas</PERSON>, <PERSON ID="28219">Daniel Caspary</PERSON>, <PERSON ID="1073">Cristiana Muscardini</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="2037">Robert Sturdy</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000185">Vec: Internacionalizácia európskych MSP</OBJECT><CONTENT><PARA>Globalizácia spôsobuje, že MSP čelia rastúcej konkurencii z iných krajín vrátane krajín s rýchlo sa rozvíjajúcim hospodárstvom mimo EÚ. Vyplývajú z toho výzvy i príležitosti. Aby zostali MSP konkurencieschopné, zabezpečili rast a podporili udržateľnosť svojho podnikania, potrebujú sa zapojiť do medzinárodných činností (napr. dovozu, vývozu, priamych zahraničných investícií, úlohy zahraničných subdodávateľov alebo využívania ich služieb). Len malá časť európskych MSP však obchoduje s tretími krajinami, napriek tomu, že predstavujú viac ako 90 % európskych podnikov: len 29 % európskych MSP dováža (pričom 50 % dováža z krajín mimo vnútorného trhu) a len 25 % európskych MSP vyváža (pričom 50 % vyváža mimo vnútorný trh)<FNREF FNIDREF="FN1"/>.</PARA><PARA>1.  MSP dostatočne nepoznajú verejné podporné programy, ako Enterprise Europe Network alebo informačné zdroje, ako sú Market Access Database a Export Helpdesk. Aké konkrétne opatrenia plánuje Komisia prijať s cieľom lepšie informovať MSP o dostupných nástrojoch a programoch?</PARA><PARA>2.  Ako Komisia zabezpečí, aby úpravy a zmeny modernizovaného Colného kódexu neboli v rozpore s existujúcimi zjednodušenými metódami a neviedli ku konkurenčným nevýhodám?</PARA><PARA>3.  Aká je pridaná hodnota európskych obchodných centier pri podpore internacionalizácie MSP v porovnaní s existujúcimi štruktúrami v zahraničí (napr. Európskou službou pre vonkajšiu činnosť, bilaterálnymi obchodnými komorami alebo vnútroštátnymi obchodnými organizáciami) a ako sa bude predchádzať duplikácii činnosti? Aké iniciatívy prijme Komisia, aby sa nadviazali obchodné vzťahy medzi európskymi MSP a zahraničnými MSP prostredníctvom obchodných komôr alebo iných štruktúr?</PARA><PARA>4.  Verejné obstarávanie v tretích krajinách je pre európske MSP významným trhom (často10 – 15 % HDP). Tretie krajiny však často obmedzujú prístup pre spoločnosti z EÚ, a najmä pre MSP. Aké kroky plánuje Komisia podniknúť, aby zvýšila prístup MSP k trhom verejného obstarávania v tretích krajinách? </PARA><PARA>5.  Rôzne výrobné normy sú často prekážkou medzinárodného obchodu. Najmä MSP často nemajú prostriedky na to, aby prispôsobili svoje výrobky potrebám trhov jednotlivých krajín. Ako Komisia zohľadní špecifické potreby MSP pri podpore medzinárodného zbližovania noriem?</PARA><FN FNID="FN1">  Zdroje: "Internationalisation of European SMEs", záverečná správa, Európska komisia, 2010, http://ec.europa.eu/enterprise/policies/sme/market-access/files/internationalisation_of_european_smes_final_en.pdf</FN></CONTENT></QUEST>