<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000329">O-000329/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96677">Cecilia Wikström</PERSON>, <PERSON ID="97086">Sonia Alfano</PERSON>, <PERSON ID="28266">Sophia in 't Veld</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96670">Louis Michel</PERSON>, Baroness <PERSON ID="4529">Sarah Ludford</PERSON>, <PERSON ID="96710">Jens Rohde</PERSON>, <PERSON ID="28208">Nathalie Griesbeck</PERSON>, <PERSON ID="4253">Frédérique Ries</PERSON>, <PERSON ID="97203">Ramon Tremosa i Balcells</PERSON>, <PERSON ID="108329">Andrea Zanoni</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000329">Vec: Situácia migrantov v Grécku</OBJECT><CONTENT><PARA>Problémy týkajúce sa azylovej situácie v Grécku sú dlhodobé. Krajinu tvoria ostrovy, ktoré majú ťažko kontrolovateľné hranice lákajúce množstvo migrantov a žiadateľov o azyl. Krajine chýba funkčný systém prijímania a spracúvania žiadostí o azyl (Európsky súd pre ľudské práva v januári 2011 odsúdil Grécko za držanie žiadateľov o azyl a nezákonných migrantov v ponižujúcich podmienkach) a v súčasnosti čelí hospodárskym problémom.</PARA><PARA>Na konci roka 2010 sa grécke orgány zaviazali, že uskutočnia rozsiahlu reformu svojej azylovej a migračnej politiky a prijali národný plán riadenia azylu a migrácie. Podľa prvej štvrťročnej správy pracovnej skupiny Komisie pre Grécko (zo 17. novembra) bol podľa plánu dosiahnutý určitý pokrok, ktorý zahŕňa vytvorenie podpornej jednotky na spracúvanie žiadostí o azyl, vyšší počet pozitívnych odpovedí na žiadosti o azyl a vytvorenie orgánu zodpovedného za dohľad nad migrantmi po ich príchode.</PARA><PARA>Je však potrebné vykonať viac. Humanitárna situácia v azylových zariadeniach v oblasti Evros na hraniciach s Tureckom je podľa MVO ako Médecins sans frontières a Human Rights Watch, ako aj podľa Komisie, stále veľmi zlá. Migranti a žiadatelia o azyl sú stále zadržiavaní v nevyhovujúcich podmienkach a neexistuje takmer žiadna pomoc pre osamotené migrujúce deti. Tento stav sa zrejme nezlepší, keďže do Grécka prichádza každý deň okolo 400 ľudí, pričom veľa z nich nemá identifikačný doklad, čo situáciu ešte komplikuje. </PARA><PARA>Aj keď Komisia poskytla Aténam finančné prostriedky, napríklad budovanie centier pre migrantov je v omeškaní a trvá dlhšie, ako sa očakávalo. Grécke orgány zrejme majú problémy s čerpaním európskych fondov vyčlenených na zlepšenie ich azylového systému.</PARA><PARA>Čo plánuje Rada vykonať na zabezpečenie toho, aby grécke orgány využívali poskytnuté zdroje, vhodne ich vynaložili a urýchlene zlepšili humanitárnu situáciu v azylových centrách na Evrose?</PARA></CONTENT></QUEST>