<AQE.QER><ANSWER AID="AE-010962-11" QIDREFS=""><HEAD.A><TI3><P.WQ>Odpoveď pána Rehna v mene Komisie </P.WQ></TI3><P.WQ><DATE.WQ DATE.DOC="">(23. januára 2012)</DATE.WQ></P.WQ></HEAD.A><CONTENTS CTNID="AC-E-010962-11"><P>Na samite G20 v Cannes sa lídri skupiny G20 dohodli, že zabezpečia, aby MMF mal aj naďalej k dispozícii prostriedky na plnenie svojej systémovej úlohy v prospech všetkých svojich členských krajín, a požiadali ministrov financií, aby preskúmali rad rozličných možností. Členské štáty EÚ podporujú podstatné zvýšenie zdrojov MMF. Tieto zdroje posilnia kapacitu MMF plniť jeho systémové úlohy a podporia tak jeho globálne členstvo, čo je osobitne dôležité s ohľadom na prebiehajúce spomalenie hospodárskeho rastu a napätie na finančných trhoch.</P><P>Diskusie o zvýšení zdrojov MMF sa ukázali ako zložité a členovia vyjadrili svoje výhrady voči rozličným možnostiam. Navrhovanie možností s cieľom posilniť alebo maximalizovať kapacitu Európskeho nástroja finančnej stability (ENFS) preto pokračovalo bez predpokladu účasti MMF. Euroskupina 29. novembra 2011 schválila referenčný rámec pre dve možnosti, na základe ktorých by sa mohla kapacita existujúceho ENFS zmaximalizovať. Jedna z týchto dvoch možností si vyžaduje vytvorenie jedného alebo viacerých fondov spoločného investovania, ktoré by spojili verejné a súkromné fondy; nepredpokladá sa však pritom účasť MMF.</P><P>Členské štáty eurozóny sa 19. decembra 2011 dohodli v rámci širšieho medzinárodného úsilia o zlepšenie primeranosti zdrojov MMF na poskytnutí 150 miliárd EUR z dodatočných zdrojov prostredníctvom bilaterálnych pôžičiek na účet všeobecných zdrojov fondu. Česká republika, Dánsko, Poľsko a Švédsko takisto naznačili svoju ochotu podieľať sa na procese posilňovania zdrojov MMF. Spojené kráľovstvo uviedlo, že svoj príspevok stanoví začiatkom roku 2012 v rámci skupiny G20.</P></CONTENTS></ANSWER></AQE.QER>