<QUEST><TI><TI-INTRO>ÚSTNA OTÁZKA <QREF QID="H-2010-0221">H-0221/10</QREF></TI-INTRO><TI-SESSION>pre hodinu otázok na schôdzi v máji 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96953">Estelle Grelier</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0221">Vec: Veterné elektrárne na otvorenom mori v lokalitách sústavy Natura 2000</OBJECT><CONTENT><PARA>Členské štáty sa zaviazali využiť v rámci celkovej energetickej spotreby 20 % energie z obnoviteľných zdrojov do roku 2020 s cieľom zabezpečiť udržateľnosť energetických praktík a obmedziť ich environmentálny vplyv. Rozvoj veterných elektrární na otvorenom mori predstavuje nástroj na dosiahnutie tohto cieľa, ktorý nemožno obísť; okrem toho sa podieľa na tvorbe pracovných miest v príslušných zónach, čo v týchto krízových časoch nie je zanedbateľné.</PARA><PARA>Mnohé otázky však zostávajú bez odpovede, pokiaľ ide o podmienky umiestnenia tohto nástroja, čo brzdí jeho rozvoj. Na túto tému som Komisii poslala 26. februára list (<ANCHOR ID="1" FAMILY="WQ" TYPE="P" YEAR="2010" NUMBER="1381">P-1381/10</ANCHOR>), na ktorý som do dnešného dňa nedostala odpoveď. Jednou z týchto otázok je táto: je možné, a ak áno, za akých podmienok, uskutočniť projekt na rozvoj tohto druhu výroby obnoviteľnej energie v lokalitách, ktoré sú zaradené do sústavy Natura 2000, či už na zemi alebo na mori?</PARA></CONTENT></QUEST>