<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000008">O-000008/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="28407">Willy Meyer</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000008">Vec: Situácia migrantov a žiadateľov o azyl v Grécku</OBJECT><CONTENT><PARA>Obavy týkajúce sa azylovej situácie v Grécku pretrvávajú už dlho. Vzhľadom na vysoký počet osôb prichádzajúcich po prvý krát, krajina nemá fungujúci systém prijímania a spracovania žiadostí o azyl: v januári 2011 Európsky súd pre ľudské práva obvinil Grécko zo zadržiavania žiadateľov o azyl a nezákonných migrantov v ponižujúcich podmienkach.</PARA><PARA>Koncom roka 2010 sa grécke orgány zaviazali, že uskutočnia rozsiahlu reformu svojej azylovej a migračnej politiky a prijali národný plán riadenia azylu a migrácie. Podľa prvej štvrťročnej správy pracovnej skupiny Komisie pre Grécko (zo 17. novembra) bol dosiahnutý určitý pokrok, ktorý zahŕňa vytvorenie podporného útvaru na spracúvanie žiadostí o azyl, vyšší počet pozitívnych odpovedí na žiadosti o azyl a vytvorenie orgánu zodpovedného za dohľad nad migrantmi po ich príchode.</PARA><PARA>Je však potrebné vykonať oveľa viac. Humanitárna situácia v azylových zariadeniach v Evrose, na hraniciach s Tureckom, je podľa mimovládnych organizácií, ako sú Médecins Sans Frontières a Human Rights Watch, stále vážna. Migranti a žiadatelia o azyl sú stále zadržiavaní, a to vo veľmi zlých podmienkach, a maloletým deťom bez sprievodu sa poskytuje slabá alebo žiadna pomoc. Táto situácia sa pravdepodobne tak skoro nezlepší. V tomto štádiu je potrebná diskusia o možnej reforme dublinského systému a o skutočnom systéme solidarity v rámci EÚ.</PARA><PARA>Aj keď Komisia poskytla Aténam finančné prostriedky, napríklad budovanie adekvátnych prijímacích centier pre migrantov, veľmi zaostáva za očakávaniami. Grécke orgány zrejme majú problémy s čerpaním európskych fondov vyčlenených na zlepšenie ich azylového systému.</PARA><PARA>Čo plánuje Komisia urobiť na to, aby zabezpečila, že grécke orgány budú využívať zdroje, ktoré im boli poskytnuté na zlepšenie kapacít na prijímanie migrantov a zabezpečenie lepších podmienok pre ľudí, ktorí potrebujú medzinárodnú ochranu?</PARA></CONTENT></QUEST>